Love Song cu sehtan hriamnam tthinung taktak mi asi. Zeitin dah nan ruah cio? – Salai Kawltu\nSeptember 19, 2019 salaikawltu 0 Comments\nLove Song atlaihchan tukmi, Love Song angai pengmi zumtu cu zeitikhmanh ah anun a thang kho bal lai lo. Love Song asa pengmi zumtu cu zeitikhmanh ah anun a rocar peng lai. Zeicatiah zumtu pakhat, Pathian dawtnak a thei cangmi nih vawlei titsa nih atlaihchanmi le aduhmi thil a tuah i aruat peng caah a si. Zumtu/hrinthannak a co cangmi caah Love Song sak hi sualtuah phunkhat asi. Zeitindah hla sak cu sual tuah phunkhat cu a si khawh lai tiah na ti kho men. Kan philhlo awk a simi cu Love Song timi aa thawknak hrim hrim hi a dik ti lo.\nTaksa in ngaihchiatnak ruangah, nungak tlangval karlakah thennak a chuah ruangah maw, nu le pa nih khenkham ruangah maw, thihnak nih athen ruangah maw a si ton. Cu nih afiantermi cu Love Song cu taksa/vawlei lei thil he aa pehtlaimi HLA a si. Bible nih Vawlei tiah a chim lengmang mi hi minung/sualnak a ti duhnak asi. Cu caah Pathian nih vawlei hi a dawt hringhran caah afapa ngeihchun te kha apek a ti. Cu lawng a silo, vawlei he ihawikom hlah u tiah a ti.\nCun vawlei nih a chuahpimi cu ngaihchiatnak lawngte a si ati. Nihin ah Love Song sak hi a poinak a um lo tiah a timi tampi an um. Cu cu Love Song aa thawhkehnak an ruatlo caah a si. Pathian hla cu Pathian dawtnak chungin achuakmi a si caah a satu nih a sak tikah le a ngaitu nih angaih tikah Bawipa dawtnak kha an ruat i, mitthli he an um hna.\nCu ve bantuk in Love Song zong cu asatu nih a sak tikah le angaitu nih a ngaih tikah hnulei liamcia caan kha an ruat i an ngaihchia, an lungfak i mitthli he an um ve. Adonghnak cun mah le mah nunnak ilak tiang an phan. Cu caah Love Song sak cu zumtu a simi nih cun hrial bak ding a si. Zeicatiah Setan hriamnam tha tak tak, mi thinlung le nunnak cu fei bantukin tleng lakin a chun khotu asi. Cu caah Love song na sak tik caan paoh ah na philhlo dingmi cu Setan nih ahriamnam ah a ka hman ti hi philh hlah.\n← Zei Thil Dah Bethsy Cung Ah Hin Cang Ne Mah Hi A Poi Tuk Tung.\nKhah nungak pawl zeitin dah nan tthut cio? Nan Lungput fiangtein langhter asi ko hih. Hlasakthiam Van Hlei Sung thutning bantuk tthumi nu hi uar an um kho taktak. →


Minung Bak Nih Arti (Egg) Bantuk In A Ti A Tit Pum 20 A Tit Cang – Onlinenungak\nMinung Bak Nih Arti (Egg) Bantuk In A Ti A Tit Pum 20 A Tit Cang\nIndonesia, Gowa khua i a um mi rawlthar kum 14 mi Akmal nih ar bantuk in a ti a tit tawn ruang ah an khua mipi pawl cu an khuaruah a har tuk. Kum 2 chungah pum 20 a tit cang. A pa nih a ti a tit mi hmasa bik mi cu arti bantuk a si loh. A ching a um mi a eng dih a ti.\nA pahnihnak a tit mi cu a nu nih a khuai sual i, a chung i a um mi cu a rak var dih than hoi. Hitihin an pafa i an ti tawn ruang ah an khuatuah a har tuk i sizung ah an vai i piah, sibawi pawl nih an rak zumh lo tuk ruang ah X-rayed an zoh i a chunglei a um ningcang cu a hman dih ko an ti.\nSiizung i aum lio bak zong ah pumhnih a tit rih, sibawi pawl nih siizung a rat hlanah arti cu a tawka chungah arak chiahcia le a si ko lai an ti thotho. A ti pum 2 cu thaten an van zohthan i, arti bak a si ko an ti.Minung nih arti an ti kholo hrimhrim tiah an chim ko nain, Akmal nih cun a ti bak a si ko tiah a chim.\nCutikah Syekh Yusuf Hospital ah an khumh i lenglei he pehtlai kholo ding in an chiah. cuti cun a tit than ko rih a siah cun, a taksa dang chunglei i a riantuan ningpawl vialte kan check dih than lai tiah a ti. Credit :Biate Mizoram


Malaysia ah a tlaumi Nora hmutu RM50,000 pek nan si lai | THE CHIN EXPRESS\nHome Asia Malaysia ah a tlaumi Nora hmutu RM50,000 pek nan si lai\nMalaysia ah a tlaumi Nora hmutu RM50,000 pek nan si lai\nMalaysia numhnak hmun pakhat in zarh khat leng a tlau cangmi Irish (Ireland rammi) nute Nora Quoirin a hmutu RM50,000 laksawng kan in pek hna lai tiah a chungkhar nih tuni ah thawng an thanh.\n“Nora cu kan fa upabik a si. Kan caah a sunglawi tuk i kan lungkuai ko,” tiah Nora a nu Meabh Quoirin nih tuni ah a chim.\n“Nora a umnak kan theih khawhnak hnga mipi nih na kan bawmhnak lai kan in nawl hna. Malaysia palek zong nih biatak tein Nora inn a ttin khawhnak hnga a kan zuampiak cang.”\n“Ireland ram khualipi Belfast ah hrambunhmi company pakhat nih RM50,000 cu kan fanu kawlnak caah a kan hlut,” tiah a chimchap.\nA tlaumi Nora (kum 15) cu a chuahka in thil cawn aa harh ngaimi a si. August 4, 2019 ahkhan Negeri Sembilan state thlanglei um Dusun eco-resort (nuamhnak) ah a tlau. Malaysia nawl ngeitu nih an kawl peng nain tuni tiang an hmu rih lo.\n“Nora tlaunak kongah England, France le Ireland ram in palek tampi nih kherhhlai an kan bawmh. Anmah pawl cu kan hnu zarh ahkhan Malaysia ram an phan,” tiah Malaysia cozah nih a ti. _ CNA


H1N1 Zawtnak Ruangah Minung 94 An Thi Cang – TCN\nH1N1 Zawtnak Ruangah Minung 94 An Thi Cang\nHome / MYANMAR / H1N1 Zawtnak Ruangah Minung 94 An Thi Cang\nAugust 13, 2019 Laiholh Thawng0 commentsMYANMAR\nH1N1 zawtnak ruang ah minung 94 an nunnak a liam cang.\nKawlram chung ah H1N1 timi khuacan thatlo zawtnak ruang an a tu tiang ah a thimi minung 94 an tling cang tiah August 13, 2019 ni ah rampi ngandamnak zung nih an chim. August 10 tiang ah khan minung 92 an thi tiah an langhter i August 13 ahcun a thimi minung 94 an phan cang.\nH1N1 zawtnak hi a tambik cu Yangon ramthen chung ah a si. Yangon ramthen chung hmanh ah Yangon myo thar ( thlanglei ) Hlaingtaya, Tinkanyun, Tanhlin, Hmawbi le Taketah myone hna ah zawtnak a tambiknak an si.\nKawlram chung dihlak ah H1N1 zawtnak ruangah minung 94 an nunnak a liam i minung 520 zawtnak ngeimi an si.\nTulio Kawlram furpi khuacan lio a si H1N1 zawtnak a tam khunnak a si. Yangon ramthen, Irrawady ramthen le Pako ramthen hna ah a tambik tiah an langhter. Mahhi zawtnak ralrin a hau ngaimi a si. Ralrin lo ahcun thih a fawi temi a si. Zawtnak i chawnh khawh mi a si caah tihnung a si khun.\n← Korea Lemcang Le Kawlram Lemcang I Fonh In Thantlang Ah Movie Thlak An Thawk Cang Malaysia Ah Misual Damiah Nih Chinpa Fak Tuk In An Velh →


Ramkip thawngla an lut hnik cang. – Hakha Cherry\nRamkip thawngla an lut hnik cang.\nCNN Chief International Correspondent Clarissa Ward timi nu Kawlram chung a luh cu mi tampi an hna a ngam. Zahan March 30 zanlei 5:00 pm hlan deuh ah Incheon Airport, Korea in ai thawh. Yangon a phan cang i nihin cu lam cung ah ai chok lai tiah theih a si.\nRam kip thawngla an kawh-auhnak hna kong hi, kan hnu i Ari Ben Menashe le BBC biaruahnak chung khan hmuh khawh a si.Ben Menashe nih “a rauh hlanah an lut zau ko lai” a ti ko kha.\nAn itinh bikmi cu, ralkap le palik nih mipi kha ruang lo, sul le lam lo, phung lo rumro in cun an kaap hna lo tiah vawlei mipi sinah theihter an duh.\nTheih awk: Thai ram ah naite ah mipi lamcung an zawh. An hrang pah ve. Palik nih iṭhen uh tiah nawl an chuah. Mipi nih an zul lo. Tikah, an kah hna.\nPu Tawi kuttang palik kha step by step tete in an rak hraanter tak hna ti lam kha cu al awk ṭha lo an si, kan ti ko lai dah. Case dang.Cu lawng si loin, Suu Kyi te phu an tlaih hnanak zong kha a ruang lo rumro in tlaih an rak si lo ti langhter an izuam hnikmi cu si fawn.\nThimfung thlaknak ah diklonak a rak um ko ti zong langhter khawh an izuam te lai. Corruption case in an ipuhmi vialte zong an iphozar te hna lai dah!Hi zawn ahhin Aakak pawl palhnak si te sual hnga maw?\nCu bu ah, palik le ralkap nih an kahmi hna mithi paohpaoh ruak an vui hna tikah, NLD thantar cu an khuh vek hoi hna. Mah cucu party buainak ah an canter khawh men hnga cu mu. Thairam i Asen le Aihre an rak buai phun in.\nCun tah? Suu Kyi zong vawlei mipi hmuh khawh dingin nan langhter kho lai maw?” tiah kan hnu Ben Maneshe bia ihalnak ahkhan aa tel. Cu zong cu Menashe nih kaa zuam lai a ti.\nSuu Kyi mipi hmai i an langhter ah cun, Pi Suu nih mipi cu aukhuang ti lo dingin a thlauh te khawh menmi a si. Chim khawh si lo.\nMipi caah a him deuh cang lai Ramleng thawngla zalong tein an luh ahcun, khuapi lian deuh mipi caah a him deuh cang lai ti khawh si hnga. Chinram tbk belte cu doh-aunak tuah tikah, iralrin ṭhiamṭhiam hau ve rih ko lai dah.Mi tampi lam cung an chuah tikah an kap theng ti hna lai lo. Nain, doh-aunak cu nawl lak hmasa loin lamcung ah tuah phung si hoi lo, a phung ning tak ahcun.Mmmnñ a si khawh ahcun, Nay Pyi Daw tu ahkhan khua kip in ai thawh kho ding paoh nih chun zan ngol bakin millions in au hnawh ding an si.\nCRPH nih thaizing in parallel cozah phun thanh an itim ve. Ramleng thawngla pawl an van luh bak in an thanh ve ding zong cu thilṭha ngai a si.Doh-aunak leikap nih zeitindah timhlamhnak an ngeih cu theih si lo. Facebook ah duh paoh cathlah an iralring deuh cang. Ka hmuh lo bia zong si kho ko. An vuan tuk ti lo. Good luck! Credit-Salai C Alexander\nKanmah koko hi an cunglei nih ti kan hmang. An chim mi theithiam piak kan hmang.\nAtu khi CNF nih ralkap kap hna sehlaw zeibantuk thatnak dah a chuahpi lai?


88 lio ah sandah ka rak piah len ve! – Hakha Cherry\n88 lio ah sandah ka rak piah len ve! Ralkap tuahsernak nih mipi a hlen tuk loh tiah ka hmuh.1988 in 2020 tiang ah kawlmi 95% tluk nih ralkap cu arsa eiṭi ah le an mah mi le sa ah an ruah hna!\nTlangpar mi kan thi cuahmah lio zong ah a ho cele nih a hmur an ang loh! Tutan 2021 ralkap tuahsernak nih kawl mi 90% a hlenh (a ciah) hna ah cun rampi thlennak caah thiltha tuk a si te hnga tiah tlangpar mi nih cun ti ve mei u sih! Kawlmi le ralkap kar ah thihngamh cawlcang nak a fak ngai ngai rih lo tiah kei nih cun ka ruah!\nKawl hi thihgamh mi asi i ralkap cung ah an tuah khawh ding mi thil tampi an tuah rih loh! Hi boruak zawn ah tlangpar mi fim-zer ngai kan hau ve.Credit-Salai Cung Khenglawt\nA donghnak bochan tlak taktak cu Pathian lawnglawng a si.Kan ram buainak kongah tuan ah cun US kaa bochan ngai hna, a ruang cu Kawl ralkap a tu lai bantuk in an um. Si nain zeimanh an si lo.\nUN le R2P an cawlcang than Kawl ralkap a tu lai bantuk in bia an chim caah ka zumh ngai than hna Lam zong an ngei ka ti, Sihmanhsehlaw zeihmanh an si than hui lo. Kan Lai ralkap tal ka ti hna zeihmanh a um hlei lo. An dihlak in an ka deuh cikcek.\nKan Bible nih minung i bochannak cun bawi i bochan a tha deuh bawi i bochannak cun Pathian i bochan a tha deuh a ti mi kha a dik tuk ka ti. Nihin ni tiang ka bochanmi hna nih zeihmanh an tuahmi a um lo.\nA fawi nak cun minung rak i bochan cu a donghnak ah mi hlengtu lawng te an rak si. Kan tuah lai an timi zong an tuah lo. An tuahmi zong kan duhmi le kan herhmi taktak an si lo.\nSinain ka lung a dong hlei lo. Zeicahtiah minung ka bochanmi hna bochan an tlak lo tikah Pathian kaa bochannak khin a thawng deuh. Minung lei bochan ding an um ti lo tikah bochan ding Pathian lawng a taang.\nKa zumhmi pakhat a um. Cucu zeidah asi tiah, Israel mi hna kha Egypt ram in an chuak i Canaan ram an luh lio ah Pharoh ralkap nih thah dingah an dawi hna.\nCelngel ah Rilisen nelrawn an um lio ah Pharoh ralkap nih Israel miphun cu an phanh hna. Israel mi caah lam a pit. An hmai ah Rilisen, an hnu ah Pharoh ralkap. Minung ruahnak cun luatnak lam a um ti lo. An dih.\nSinain cu ti an minung ruahnak a dih i chimpit vansang an um ko lio caan cu Pathian a rak i phuannak ah a cang. An hmai Rilisen pi cu Pathian nih a chah piak hna i anmah thazaang in tei khawh lo dingmi Pharoh ralkap cu Pathian nih a doh piak hna. Pathian nih Ti hmang in Pharaoh ralkap cu a tei piak ko hna.\nNihin kan tonmi thil zong hi minung lei ruahnak cun lung a dong. Luatnak lam a um ti lo. Sinain Pathian nih kan dirhmun a theih, kan aunak a theih ko. Caan rau lo ah Pathian thawnnak a lang lai i hi misual kawl ralkap hi a ruang hmanh theih lo in an lo dih te ko lai.\nCucaah lung dongh ding si lo, Nangmah minung ruahnak le thazaang na bcohan chung cu na lungre lam thei chin lai. Pathian sin ah na thilrit rak chan deuh. Amah sin lawngah luatnak a um.Credit.Tluang Ceu Thang


CNA caah Emergency Fund kawlmi ah itimhmi $4million ah zei dah cawk ding! – Hakha Cherry\nCNA cu minung le hriamnam in thazaan a der tiah isonh asi peng. Cherhchan ah CNA cu kan ral chia hrim lo ti asi fawn. Caan hi a rak phan ve tik ah $4 hi a chuah tik ah, vairuanh lo ding. A herhmi bak cawk ding.\nCNA cu 400 hrawng an si ii, Siper Rifle atha bikmi HK416 $3000 man , lukhuh tangkhamh le thialthuam, kuan le bomb rak cawk piak dih hna uh. CNA Minung pakhat ah $ 7000 nihcun tling tein a cawk piak khawh dih hna.\n$3 Million hi hriamnam cawk in Minung pakhat caah $7000 nih cun minung 420 a cawk khawh.\n$1million cu adang an herhmi reservation caah chiah ding. Kan ram donthlennak ah chinmi nih an chawva an si khawhchung in an ni zuam cuahmah mi ahhin, a herhlo ah.. $ hi ihmang bak hlah seh. CNA hriamnam ca bak ah hlauh ding in, CNA kan pa le nih kan tuah piak hrim uh.\nMah hi hriamnam an neih ahcun , hriamnam tha bik an si lai. Kan chin ram le miphun caah thih ngamh in ral nan tuk tik ah sunhnak nih an phat ter hrim hna lai lo.\nMahnak tha in, itimhnak zong a um kho natein, keimah lung saduh thah asi ii mipi saduhthah zong a si hrim ko, a lungtlinglo cu kan tlawm te ko lai tiah ka zumh.\nKan ram dothlennak ah Chin ralkap zong lut cuahmah hna uh, hmailei ah pehtlai in chinmi dihlak ramchung ramleng in kan Ram le miphun caah kan si tawk cio in kan ni zuam rih hna lai ii, a tlamtlingmi federal democracy le ram tha ah kan siam khawh caan a phan colh ko lai.\nAk 47 .စျေး ..us $ 1400 (သိန်း ၂၀ ခန့်)MK 16.စျေး..us $ 1000( 14 သိန်းခန့်)HK 416..စျေး..us $ 3000( 42 သိန်း ခန့်)AK 12..စျေး..us $ 1000( 14သိန်းခန့်) RPG US M..စျေး..US$ 2000( 28သိန်းခန့်) Grenade ..စျေး…Us $ 500( လက်ပစ်ဗုံး)\nCredit-Elly Sui Tha\nKhualai pi cu a king riangmang cang


Uknak An Laak Dih Hnu In Ralkap Nih Mipi Sinah A Hnu Bik Thawngthanh Cang – Chin World News Evening\nFebruary 1, 2021 Salai Van Myanmar News\nKan theih dih bantukin kan Kawlram ca ahcun nihinni hi puichim ni le philh khawh ti lo ding, zungzal in a caam peng cang dingmi ni ah a chuah ni a si. Nihin ah kawl ralkap nih uknak an lak dih hnu ah a tanglei bantukin rammi mipi sinah thawngthanhnak le theihternak an tuah hi si.\n“Thimnak tuahtthan hnu ah rampi nawlngeihnak kan aap tthan lai tiah Kawl ralkap nih thawng an thanh”. Kawl ralkap nih caan karlak (kumkhat) chung uknak a tlaih caan chung ah thimnak tuahtthan si lai i teitu Party kut cung ah rampi nawlngeihnak ap-pek tthan dingin MWD TV hmang in thawngthanh an hun tuah hi a si.\nRelchih: Atu ahcun thilsining aa thleng tuk cang i ralkap nih Kawlram ah uknak an lak ngam hrimhrim ti lai lo” tiah kan ramkhel lei thiamsang pawl nih an chimmi kan rak zumh tuk nain an rak palh ve ko hih! Kawl ralkap nih uknak an lak sual zongah hlan bantuk cun an hlawh a tling kho hrimhrim ti lai lo” tiah kan ramkhel lei thiamsang hna nih an chimmi bel zeidah a lawh te lai, hngalh a si rih lo. Atu tiang a langhterning ahcun hlan tawn bantuk muisam a keng ko rih. Cozah lutlai an tlaih cang hna! Ram chung ah internet/phone tampi an phih cang.\nRamdang cozah tete nih a phung ning bantuk in sik cu an hun sik phot nain zei ngai phanhpi ding timhtuahnak an ngei lai zumh a um lo. Mipi leikap aw aan zeihmanh a um kho rih lo. “Ne Win chan ah” kan ti tawnmi cu kanmah chan ah kan hmaika ah a cang tthan ko cang hih! Joe Biden president tlin he aa tong celngel i Kawlram minung caah a tom tom in America ram phanhnak lam ongtu hna ah a va cang te hnga maw? Cu zong cu va chuak sehlaw, kan caah thil ttha a si kho hlei lo.\nHi buainak nganpi hi zumtu kan caah zeibantuk in dah Pathian nih tthatnak ah a mer te lai, timi ruahdamh chung khawh a si ti lo. Hna bei a dong, lungsi a vaang! Kan huatmi bikmi Ralkap uknak ah kan tla tthan ai! Thlacam dah ti lo zei ko dah zumtu nih kan tuah khawhmi a um? Kan Kawlram caah fakpi in thlacam cio hna u sih! Cattialtu: Hrambik Lian\nSalai B Chan Khar: Kawl Ralkap Nih Uknak An La Thai Lai Maw?


Mipi thlacamnak piak thawngin Matupi ah Minung 4 rak tlaih mi hna cu Tuzaan ah thlah an si cang! – Kawltu Team\nMipi thlacamnak piak thawngin Matupi ah Minung 4 rak tlaih mi hna cu Tuzaan ah thlah an si cang!\nMarch 13, 2021 Amon Ka Si\nMarch 10, ah rak tlaih mi pastor Van Bawi Thawng le mino pathum Sai Nawlar , Swam David le Salai Amon hna cu ralkap nih March 13 zaan suimilam 11 hrawng ah an thlah than cang hna tiin, chungkhar lei nih thawng thanhnak an tuah.\nMipi nih kan thlacam piaknak thawng in a si. Lawmh a um kho tuk. A tu zong ah tlaih khih a tong mi hna le, Ralkap nih tlaih timh mi an tam pi rih. Thlacamnak in bawm cio hna usih.\nRelchap: “Myanmar Ralkap” tiin Ka Au Ti Hna Lai Lo ti bak in Dr.Sasa nih a chim cang hih!\nAmah Dr.Sasa hrim hrim nih Ralkap tiah auh ding in cun an i tlak kho ti lo hrim hrim. Kawl Raalkap cu Ram mi caah ttihnung an si caah Ralhrang he an i dannak hrim hrim a um ti lo.\n“Myanmar Ralkap tiah kan au (ko) ti hna lai lo. Rammi mizapi le Rampi runvennak (khamhnak) rian an tlolh hlei ah dotu ah an i cang. Rammi ral ah an i cang. Myanmar rammi nuai 54 hi February 1 thok tein ral an kan hraanhnawh”.\nBy DrSasa (Special Envoy to UN)\nRelchap: A Poi Kho tak tak si…Hakha Lansone bakah Mipi theih dih dingin an hmangthlak an taar cang.\nHakha ah Kan Lai mino 5 tliah ding in nawl an chuah. Tlaih ding in nawl chuahmi han cu:\nA cunglei mino 5 hi pohma 505 in sual an phawt hna i tlaih ding in nawl an chuahmi hna an si. Hakah lansone ah palik/ralkap (SAC) nih zapi hmuh ding in an hmanthlak an tar hna. Mipi nih an hmuh khawh dih nak hnga le Ralrinnak an pek khawh dih cio hna nak hnga Rak Share ve cio uh. An umnak le Himnak hmun lei an va zaam nak ah an lam a tluan nak hnga mipi nih Thlacamnak in bawm cio rih hna usih.\nCrd- The Chin Jornals.\nRelchap: Kan Rampi A Linsa Chin Lengmang Ko nain Teinak A Nai Chin Ve Ti A Fiang Chin Chin Ve Cang! (GOOD NEWS)\n← “Myanmar Ralkap” tiin Ka Au Ti Hna Lai Lo ti bak in Dr.Sasa nih a chim cang hih!\nR.I.P – Zei Tluk In Dah Chungkhar Caah A Har Lai Mu.. →


Malaysia: Pu John Kham le CRC nih COVID-19 mizaw Chinmi rawl an chanh hna lai - THE CHIN EXPRESS\nMalaysia um Chinmi zohkhenhnak bu Chin Refugee Committee (CRC) le Pu John Kham nih CRC zung pawng sang 6:\nJalan Sungai Besi le\nBukit Bintang ah ummi kan miphun hna, COVID-19 in nan zawt i rawl chuanpiaktu nan ngeih lo ahcun thawng kan thanh ulaw kanmah nih ni 1 voi 1 peng rawl (zaanriah) kan in chanh hna lai, an ti.\nCRC thawngthanh: Covid-19: A zawmi eidin bawmhchanhnak\nHawikom dawt hna Covid-19 zawtnak in a zaw i chumhchuan piaktu nei lo le bawmhchanhtu nei lomi caah ni khat voi khat (zanriah) rawl chanhnak kan nei lai.\nHmunhma kip le lam hla deuh cu kan tuah khawh lai lo caah a tang lei langhtermi sang le veng chung lawng ah asi hmasa rih lai. Cucaah hi langhtermi sang le veng ah a zawmi le zohkhenhtu nei lo kan um/kan theih hna ahcun CRC ah thawngthanhnak rak kan tuah hram uh tiah zangfah kan nawl hna.\n3. Loke Yew\n5. Jalan Sungai Besi area\nKan theih cio bang hi zawtnak nih a kan phanh tikah pakhat le pakhat zong bawmhchanh ngam zong asi lo. Cutikah inn chungkhar khat ning hna a zawmi kan um tawn i chumhchuanpiaktu nei lo zong kan um tawn.\nCucaah hmaikhah lonak um lo tein theihter le thawngthanh rak kan zuam hram uh tiah zangfah kan nawl hna.\nPehtlaih khawhnak : Ceumi – 0123030722\nHi eidin tirawl kong ah miphun dawtnak le zawnruahnak lungthin he thazaang chuahtu Pu John Kham cung zong ah lunglawmhnak tampi kan nei.


Thawngpang Tha Taktak : TNLA, AA Le MNDAA Nih Kawl Ralkap Sakhan An Lak Piak Hna. – The Chinlung Post\nKawlram chak lei hriamtlai unau rual AA (Rakhine)le TNLA (Ta’ang) le MNDAA (Kokant) nih Shan ram Lasio khuapi chung ummi palik sakhan cu nihin zing suimilam 5 tluk ah an kah.Mah hriamtlai hna hi Northern Alliance kan timi Mahamik phu kha an si. Cu hlan zongah hmunkhat ah ral an do ti pah tawn.\nMah Ralkap nih uknak an lak hnu zongah hmunkhat ral doh ti ding an ti ko nain nihin zing bantuk cun an cawlcang bal rih lo.Mah an kahmi palik sakhan cu Mandalay le Lasio hlatnak cozah lampi cung ummi Yekin a si. Cu ti an kah le cang ka in ralkap pawl nih heh tiah hriamnam le vanlong Jet hmang in an lehrulh hna.\nNihin zing an i kahnak ah a thimi le hma a pumi zong an um len nain a zat theih khawh a si rih lo. Zing suimilam 8 tiang Palik sakhan cu mei a kang ko tiah khuami pakhat nih a chim.CreditTluang Ceu ThangKan mifim pawl nih an kan leirawi.Uknak chuttu ralkap nih ser mi Thantlang Township Adminstration Council ah Khuanu/pa aiawh in Pu Cung Cem ai tel.\nPu Cung Cem hi Pyidawngsu Ni (Ramkomh Ni), Chin Miphun Ni ah ralkap nih ser tharmi council hna he caan an hmangti. Cun, ralkap nih ser tharmi Council nih meeting auhmi zong a kai lengmang.Hi kong he pehtlai in amah an hal tikah “A tutiang cu riankhanhnak ca an ka pe rih lo” tiah a chim. Nain, pumpak konglam (Curriculum Vitae) tu cu ralkap cozah sinah a ap diam cang tiah theih a si.\nCredit-Thantlang Dalan Phonak


Thantlang Khua Tanghra Sunghawn Thatkhawhnak Ding Caah MEC Nih Cachimtu A Thlahpiak Hna – THE CHINLAND POST\nThantlang Khua Tanghra Sunghawn Thatkhawhnak Ding Caah MEC Nih Cachimtu A Thlahpiak Hna\nSalai Elvis| 2018 Tho 18| Myanmar Education Center (MEC) tawlrelpiaknak in Thantlang khua tanghra sunghawn a thatnak ding caah tiin cachimtu saya/mah zarhkhat ah minung pahnih lengmang Thantlang khua ah an rak thlah hna tiah theih a si.\n“MEC nih cachimtu saya/mah te rak thlahpiak dingin an rak kan pehtlaih tikah a tha tuk ko tiin kan cohlan hna. Tanghra lawng chimh an si i zarhkhat ah minung pahnih lengmang an rak thlah hna. Minung pahnih nih anmah le tlaihmi subject cio zarhkhat chung an chimh hna dih in an kir i zarhkhat chung ca a dang pahnih an vun thlah than hna, an i thleng lengmang. A bik in tanghra sunghawn thatnak ding caah tuahmi a si” tiah BEHS No.1 siangukbawi Ing Cem nih TCP ah a chim.\nSaya/mah an rak thlahmi hna nih August 26 in cachimh an thok colh i 2019 February thla tiang an chimh cawnpiak hna lai. An rak thlahmi saya/mah hna cu Boarding School (asawng) min thangmi hna i cachimtu pawl an si tiah theih a si.\n“Kanmah lei nih kan dih heumi cu saya/mah pahnih le an lutlai pakhat an si i zarhkhat chungah singkhat renglo deuh kan dih ve. Hi kongah an cachimh ning cu a tha ko, siangngakchia te nih an i lak khawh le lak khawh lo tu a si lai. Tanghra siangngakchia 100 chungah ca a duh takmi minung 30 caah hin a tha lai tiah ka ruah. Micheu siangngakchia cu dawtnak in an kan tuahpiak mi a si ti a hngal lomi zong an um” tiah siangukbawi Ing Cem nih TCP ah a chim.\nCachimtu ah an rak thlahmi hna cu BEHS No.1 le No.2 tanghra siangngakchia caah a si i anmah le an caan cio zoh in mah tanghra sianginn pahnih ah i chawng in ca chimh an si. Kawlram chung tanghra sunghawn zatuak zoh tikah Chinram chung hi a chiami cazin ah aa tel i Chin ramchung lila ah Thantlang peng hi a chiami chungah aa tel pengmi a si. Thantlang peng 2018 cacawn kum tanghra sunghawn ah nu 21 le pa 17 an zapi 38 an awng i zatuak 12.71% an si.\nPrevious Hakha GTI Nih Siangnakchia Thar 220 A Cohlan\nNext TYA Cup Ah Biakinn Sang le Sianginn Sang (A) Pakhatnak An I Cuh Lai


Tukum Thawk In Kharpi Sianginn Khar Caan Thlakhat An Thumh Lai – The Chinland Post\nTukum Thawk In Kharpi Sianginn Khar Caan Thlakhat An Thumh Lai\nSalai CungCung|2019 April 23| 2019-2020 cacawn kum thawk in a hrampi fimcawnnak sianginn pawl kharpi sianginn khar cu kumdang bantuk in thlathum khar si ti lo in thlahnih lawng khar a si cang lai tiah a hrampi fimcawnnak zung director U Ko Lay Win nih a chim.\nBasic high School pawl cu 2018-2019 cacawn kum tiang February tiang lawng sianginn an kai nain a ra laimi June thawk cun 2019-2020 cacawn kum thawk in March thla tiang sianginn kai a si cang lai tiah kan theih.\n“Kumdang ah cun February thla ah camipuai an phi i February dih in sianginn khar a si. Dik tak in cun Academic Year i cacawn caan cu tuan deuh pi in March 31 tiang a rak si. Cacawn caan hi thla 10 si ding kha tu cu thla 8 lawng an rak cawn. Cucaah tukum thawk in March dih tiang sianginn kai a si lai” tiah Ko Lay Win nih a chim.\nHigh School pawl kumdongh camipuai cu 2019-2020 cacawn kum thawk in March thla dih lai ah kan tuah cang lai tiah fimcawnnak zung ramkomh minister Dr.Myo Thein Gyi nih April 21 ah a chim.\nA hrampi sianginn pawl cu kumkhat ah voi 4 camipuai tuah a si lai i avoi 1nak camipuai cu July asilole August, avoi 2nak camipuai cu October, avoi 3nak camipuai cu December, avoi 4nak camipuai cu March thla dih lai ah tuah a si lai tiah fimcawnnak minister nih a chim.\nA hrampi fimcawnnak sianginn pawl kumdongh camipuai cu March thla dih lai ah tuah ding a si caah taang 10 camipuai tuahnak kong zong aa thleng kho i zeitik a si te lai ti cu fimcawn zung lei nih an thanh than te lai.\n“Tu minister chim ning ah cun ngakchia hi March thla chung sianginn kai ding ah a chim. Nu le pa nih fa le sianginn thlah hi thlakhat a hlei in caan an pek a hau. Khuacaan hi a linh tuk caah ngakchia pawl hi nilin lak ah an kai peng lai. Ngakchia sianginn ah lentecelh an duh sual ah cun an saya/sayamah te nih tha tein an zohkhenh a hau. Cun Ti lei harnak, dinti lei hi kumdang ah cun March thla ah khar a si cang caah harnak a um lo nain tu cu March dih tiang kai ding a si caah hi harnak pawl hi an theih a herh. Taang 4, Taang 8, Taang 10 cu zungzal in March thla ah camipuai phitmi chek peng a si caah sianginn kai zong ah poinak a um lo“ tiah U Aung Kyaw Tu nih a chim\nCun tu lio cachimh ning ah February thla dih ah sianginn khar ah cun cachimhnak lei ah zeihmanh harnak zong a um lo, ca cawn caan zong hi betchap a hau lo. Kharpi sianginn khar caan thlakhat thumh ding timi cu nu le pa, siangngakchia, saya/sayamah he aa pehtlaih caah zapi lungtlinnak a hal hmasa awk a si. Ramkip ni khua caan he aa tlak ning in kharpi sianginn khar caan hi kawlram nikhua caan he zohti in biachahnak an ngeih awk a si tiah a chim chap.\nKhua caan a lin lio te ah kharpi sianginn khar caan an thumh ah cun siangngakchia, saya/sayamah hna ni linh fak tuk in an tuar lai caah kumdang bantuk in thlathum hi khar ah a tha ko tiah siangngakchia hringtu nu pakhat Daw Tin Tin Win nih a chim.\nPrevious Theitlei: Kawlram Fimcawnnak, Sianginn Kaimi ‘Nuai 9’ An Phan\nNext Kachin Ngakchia Pathum Nih Ramkip Karate Zuamnak Ah Sui Medal Laksawng An Co


ADVENTU TI MI CU | Radio Veritas Asia\nADVENTU TI MI CU\nAdventu (hngahcaan) timi cu Pathian cu kan thinlung chungah aa tlak tein a run luh khawh nakhnga caah thlarau lei he pehtlaih in a hlei khun timhtuahnak caan a si.\nADVENTU PANGPAR KUAL SULLAM\nAdventu (hngahcaan) chungah a pummi muisam Pangpar kual an tuah i phazawngdan pali, Cheukhat nih pa 5 an van. Pangpar kual I pangpar caah thingṭeng le thinghnah hring (tamdeuh nih farhnah) an hman. A kual a pummi sullam cu: Pathian cu hramngei lo donghnak zong a ngei lo, tinak a langhter. Thinghnah hring cu hringdildel in a nungmi tinak a si. Phazawngdan pali sullam cu kum 4000 aiawhtu an si. Chim duhmi cu Adam, Eve thawkin Jesuh Khrih a chuah tiangah kum (4000) a rau. Phazawngdan pakhat cio in van a si.\nPakhatnak Phazawngdan sullam.\nProphecy candle (Profet phazawngdan) tiah an ti. A sullam cu Hope timi ruahchannak kha a aiawh. Profet pawl nih Bawipa a rat lainak kha a changchang tein an chim cio hnu ah an i ruahchan ningin thawngṭha bia hna kha kutchanh in an rak chimhchin. Profet phazawngdan he pehtlailh in (Isaiah; 7:14) ah Bawipa nih hmelchunhnak a pek lai mi cu “Ngaknu pakhat a um i fapa a hrin lai,” timi thawngṭha kha a rak pek.\nPahnihnak Phazawngdan sullam.\nPahnihnak phazawngdan cu Bethlehem phazawngdan tiah an auh. Cu nih “Dawtnak” kha a aiawh. Zulh tawnmi phumlam ningin Jesuh Khrih i Bethlehem caw rawl einak kuang a aiawh mi a si an ti. (Luka; 2:12) ah, “Nan ca i hmeichunhnak cu ngakchiate pakhat kha puan in an zual i caw rawl einak kuangchung i an thlim kha nan va hmuh lai,” tiah a timi kan hmuh.\nPathumnak Phazawngdan sullam.\nPathumnak phazawngdan cu Shepherd Candle (Tuukhal phazawngdan) tiah an ti. Joy timi lunglawmhnak a aiawh mi a si. A sullam cu Bawipa Jesuh a hrin hnu hmasa bik thawngpang ṭha a theitu Tuukhal hna kha Vanbawi Gabriel nih (Luka; 2:8-11) ah Bawipa Jesuh chuahnak kong langhternak philhlonak canah Tuukhal phazawngdan tiah an auhnak a si.\nPalinak Phazawngdan sullam.\nA hnu bik phazawngdan cu Angel Candle (Vanmi Vanmithiang hna phazawngdan) tiah auh a si. Hi phazawngdan nih ‘Daihnak’ kha a aiawh. Hi phazawngdan he pehtlaih in Bawipa Jesuh a chuah hnu ah Van mithiang hna an ra i conglawmhnak hla an rak sak piak. “ Asangbik Van ah khin Pathian cu sunparnak hmu ko seh, Cun a dawtmi hna umnak Vawlei ah hin remnak (daihnak) um ko seh” (Luka; 2:13-14) tiah a chimnak kha a si.\nAdventu caan chungah hin mah le mah pumpak pakhat cio kha kan i remh cio hna lai. A rauh hlan i a ra dingmi Bawhte Jesuh kha kan thinlungah hrin le a chuah khawhnak hnga aa tlak dingin timhlamh nak ngei cio hna usih!\nAdventu (hngahcaan) biafang cu Greek biafang ‘parosia’ in Latin biafang Adventu (hngahcaan) ah an leh mi a si i Bawipa Jesuh Khrih voihnihnak a ratṭhannak ti sullam a si.\nAdventu (hngahcaan) kha kum fatein Adventu caan chung luh ni thawk in Dec.24 zan, Jesuh Khrih a chuah hlan caan tiang a si. (2020) kum caah cun Nov. 29, zarhkhatnak Adventu zarhpi ni in a thawk i Dec. 24 zan, Bawipa Jesuh a chuah hlan caan tiang a si.\nAdventu (hngahcaan) kha tinhmi pahnih in tuah a si. Cu hna cu Bawipa Jesuh a hrinnak kha timhtuah in hngahnak le a voihnihnak a ratṭhannak kha timhtuah in donnak a si.\nHngahcaan (Adventu) ah pangpar kual cungah cica muici phazawngdan pali van a si. Cica muici sullam cu sual ngaihchihnak, sumnak le sualnak hrialnak a si.\nPakhatnak phazawngdan cu ruahchannak sullam a si. Kannih cu a ra dingmi khamtu Jesuh kha ruahchannak khat cikcek he timhtuah ruahchannak sullam a si.\nPahnihnak phazawngdan cu khamtu kha aa tlaktein don khawhnak caah timhtuahnak sullam a si.\nPathumnak phazawngdan cu lunglawmhnak hmelchunhnak a si. Jesuh Khrih a chuah lainak thawng kha Van ralkap bu hna nih lunglawm thanuam tein an um bantukin Vawlei mi hna zong nih mi khamhtu Jesuh a rat lainak a nai cang caah lunglawm thanuam in kan umnak sullam a si.\nPalinak phazawngdan cu; ‘Daihnak’ i hmelchunhnak a si. Vanmi nih mi khamhtu thawngṭha kha an rak phorh. Pathian nih Vawlei mi kha a Fapa pek sian tiang in a dawtnak kha a langhter mi a si.\nAdventu (hngahcaan) cu Christmas a thiang a sannak kha Khrihfa hna sin ah a phuannak a si. Carol hlasaknak cu a sunglawi tuk bantukin thinlung chungah a ra taktak mi Jesuh Khrih kha thianghlim tein don khawhnak caah timhlamhnak zong a biapi tuk mi a sinak kha a langhter.\nCheukhat nih hngahcaan (Adventu) phazawngdan panga an hman. A rangmi panganak phazawngdan kha pangpar kual a laifang ah an tun i Jesuh Khrih aiawh mi a si, an ti. An vang lo. Adventu Pangpar kual cu Dec.24 zan (or) 25 ni Jesuh Khrih a chuah lai tikah lakṭhan a si.


Hriamtlai Le Ralkap Kahnak Ruangah Remdaihnak A Hnursuan – China – TCN\nHriamtlai Le Ralkap Kahnak Ruangah Remdaihnak A Hnursuan – China\nHome / MYANMAR / Hriamtlai Le Ralkap Kahnak Ruangah Remdaihnak A Hnursuan – China\nAugust 19, 2019 Laiholh Thawng0 commentsMYANMAR\nHraimtlai le cozah kahnak ruangah remdaihnak a hnursuan – China\nShan ramkulh chak lei ah hriamtlai pawk le cozah ralkap kahnak ruangah remdaihnak a hnursuan tiah China cozah nih a chim.\nShan ramkulh chak lei ah a ummi AA, MNDAA, TNLA hriamtlai hna le Kawl cozah ralkap pawl kahnak ruang ahhin kaphnih kar remdaihnak a hnursuan tiah China cozah nih China cozah ramleng vuanci chimnak nawlngeitu Mr. Geng Shuang nih a chim.\nA tu bantuk in raltuknak ruangah a thimi zong an um i China ramri daihnak fak piin a hnursuan. Myanmar cozah ramdaihnak lam thluan ahhin China cozah nih pehzulh in a bawmh peng ko lai ti zong Mr. Geng Shuang nih a chim.\nA tulio hriamtlai le Kawl cozah kahnak cu Lashio myone, Kuatkhan myone hrawng biatak tein a zualhmat lio a si i khuami ralzam minung 3000 leng an phan manh cang.\nAugust 15, 2019 in hriamtlai nih Pyinoolwin le Naung Cho gate an kahnak in biatak tein raltuk ai thawknak hi a si. Ralkap nih Motor 40 reng lo in an kuat cang hna. Raltuknak Tank 2 zong an kuat hna.\n← Hakha Phungning Lo Inn Hrawh Lio Ah Media Luh Lo Dingin An Kham Sang Thar Samhmi Manfak In Zuarmi Hi Khuaruahhar Ding A si Lo – Minister Pu Seo Htet →


Chim Thli Hran Thang Le Ai Thang Vel - Chin Community in Norway | Chin Community in Norway\nKhua pakhat ah tlangval aa dawh ngaimi pakhat a rak um. An ram ah a mah cotawk ahohmanh an um lo, ti a si.Tlangvalpa cu sai a khal lengmang.Voi khat cu vanmi nungak nih tlangvalpa cu a duh tuk i van in a rak ttumhnawh. An khua phak lai ah tarnu a hmuh i,” ka pi, na cuntar chia rak ka hawh,” a ti. Tarnu vun cu aa hlan i Chim Thli Hran Thang te inn lei ah cun a va kal.Zanlei mui chupchap ah khin Chim Thli Hran Thang te inn ah a va phan.An ttumbut tang ah a va um.Zan tlai nawn hnu ah khin arfa ciak in a ciak.An pi nih,” Toaw pawl ,an ar a fim nan hrelhmi a um rua cuh! va zoh hnik ih ,” tiah a ti hna.Toaw pawl nih cun khuah khat ,hnua hnih, khuah thum, khuah li, khuah nga,khuah ruk,khua sarih,ka pi kan ar a tling ko,an hei ti. Vanmi nungak cu chiar thlanglei ah a hei kal tthan i” ciak ciak ciak” a ti tthan.”Toaw (sinum) pawl ,nan ar a ciak tthan cuh,va zoh hnik uh,” tiah an pi nih a hei ti tthan.Toaw pawl nih cun an hei rel tthan i ,” Ka pim a tling ko ,” an ti. An voi thumnak a von awn ttha i tlangvalpa nih cun a va zoh.An ttumbut tang ah vuntar chia kha a hei hmuh.”Ka nu ,vunterchia lawng ka hmuh,” a hei ti.” Vunterchia cu san a tlai hnga maw,hei hal hnik ,” a hei ti.\nTlangvalpa nih cun vunterchia cu, “Vok rawl petu ah na tthanhnem lai maw ,” tiah a hei ti,” Ka tthannem ko lai,” tiah a leh hna. “Ar rawl petu ah teh,” a von ti tthan i,” ka tthahnem ko lai,” tiin a leh hna.”Siakhal zultu ah teh,”a von ti tthan i,” ka tthanhnem ko lai,” tiin a let.Cu asile cengceh in khan von cep u law catchuah ah khan hei chia u,” tiah a fial hna.Cuticun vok rawl nan pekter chel,ar rawl nan pek ter chel.Vunterchai cu a rawl ah khan zutai fe an pek peng.\nVoi khat cu tlangvalpa nih ka siakhalhnak ah ka zul a ti i a siakhalhnak ah cun a zulh.” Thlangvalpa ,sai na va zoh kar ah ka um a har tuk lai i pipen ka sih piak,” a ti. tlangvalpa nih cun pipen cu a sihpiak i, cuticun a mi chiar pepen u aa cit i hla aa sak lengmang.”Pipen ka awk le choi hniarmar,ka nu chuan rawl ka ngai e,” tiin hla cu aa sak pah lengmang. Voi khat cu tlangvalpa sai a va zoh loiah khan a vuntar cu aa phoih i thinlthuam cu a tleu bak in a tleu.Pipen cu aa awk le choi hniarmar, kanu chuan rawl ka ngai e,” tiin hla cu aa sak pah lengmang .” Hika hin cun zutaifa lawng an ka pek ka umnak ah khan cun duh paoh ka ei kho,” tiah hla in a sak phak lengmang .Voi khat cu tlangvalpa sai a va zoh loiah khan a vuntar cu aa phoih i a thilthuam cu a tleu bak in a tleu. Pipen cu aa awt i a thinlthuam nih a pawngkam vialte a cerh dih. Zanlei tlun an i timh hrawngah khin tlangvalpa a ra cang lai a ti paoh ah khin a vuntar te cu aa aih tthan.\nTlangval cu a rak ra i,” Ahodah ka pipen na citter,” tiah a hla,” aho hmanh ka citter hna lo .Keimah lawng nih pei kaa cit ko cu,” tiah a leh.Cuticun anihchiar lamhla a kal paoh ah a angki cu aa phoih i cer depdup in pipen cu aa cit tawn.Tlangvalpa sia zohnak hmun tiang khin a thilthuan nih cun a cerh dih.Tlangvalpa cu a hung ttin i ,”A hodah na citter,” tiin a hal tikah,” keimah ka siko,” a ti lengmang fawn.\nVoi khat cu tlangvalpa cu a lung a hring i a thlite in a bawh ziar. Vuntarchiate cu aa phoih i pipen cu a von i awk.Cule cangka tlangvalpa nih cun a zuanhnawh i a tlaih colh.” Hi tluk i aa dawhmi maw ka rak in theih lo, vunterte cu ann aih lengmang.” a ti i a reh chin.” Ka thlah, ka thlah,” a ti len nain a thlah duh lo.Cuticun nuam ngai in rmlak ah cun an um hnu ah chuncaw ei an i tim.Vuntarte nih cun a chuncaw cu a hei chuah i zutaife te cu ei aa tim. Tlangvalpa nih cun a chuncaw cu a hlonhpiak i, “Ka chuncaw hi ei,” a ti. Vuntarte nih cun a duh lo i a hlonhmi a mah chuncawte cu a va char tthan tthiamtthiam.Tlangvalpa nih cun a hlonhpiak tthan i a char tthan sual lai a ti i ,a zun a zunhnawh.\nCuticun tlangvalpa chuncaw cu an ei khat.Tlun an i thawh lai ah khin vuntarnu nih cun tlangvalpa kha a vuntarte cu a hal.Tlangvalpa nih cun a pe duh lo. A hla chih peng i a vuntarte cu aa aih tthan. A tlun pah ah tlangvalpa nih litin thiam cu sin ah a va kal i ,” Ka paw kaa fahter seh law a dam ko lai ,na rak ti hna lai,” tiah bia a tiam taak.Cuticun a paw cu a fahter i a nu le a pa cu an khuaruah a har tuk cang. Litin thiam nu sinah khan an sin um nu an va tlikter,Litin thiam nu nih cun ,” Vuntarte he va ih hna sehlaw a dam ko lai tiah va ti hna,” a ti.\nAn sin um nu nih cun cuntarte he ih tti cu a sianglo ia va hlen hna.”Cawtum va that ulaw a dam ko lai,a ti,” tiah a chim hna. Cawtum cu an thah i zeihmanh san a tlai hlei lo. A pawfah cu aa zualter chin lengmang i,” Ka thi ko cang lai va kal rih hnik u,” a ti hna. A nu le a pa an va kal ,”Kan fapa a thi deng cang zeitindah tuah usih law a tthat hnga ,”an ti.Litin thiamnu nih cun,” Ka ti ngin in nan tuah lo i a si kolai,”a ti hna.” Vuntarte he ih tti hna sehlaw a dam ko lai ka ti kha, nan ihter hna lo maw,” a ti hna.Vuntarte he ih tti cu an siang na loin a damnak a si poh ahcun an ti i ,a zan cu ttuanglai ah pher zual pakua an dan i an ihter hna.\nZanlai ah pher zual cu tlangval nih a hlonh dih i hmunkhatte ah an ih tti. A vuntar phaw cu aa phoih i a lu cungah a chiahta i, an inn cu a cerh dih . Zanlai ah an sin umpa aa tthang i kan inn mei a kaang rua a ti i a thin a phang tuk i tho.A hei zoh i vuntarte a si kha a hmuh tikah a lau tuk,a ngin zong a zak tuk i an inn chak ah lo diam a zaam. A thaizing zing ka te ah a nu a von t tthang ve i kan inn a kang ko hi teh a von ti ve i an pa kha a tthangh. An tho i vuntarte a si kha an hmuh tikah an ngin a zak tuk i a pa nih a vuntarchai cu mei ah a phih ta i inn thlang hna inn ah an vaa thup.\nKhua a hung dei ah cun a vuntarte kha a hmu ti lo.Inn chungah a hohmanh kha a hmu ti hna lo.Tlangvalpa kha a hei thawh i,” Ahohmang an umlo,khoika ah dah nan kal dih hnga,” a ti. Tlangvalpa nih cun a nu le a pa kha a hei auh hna i puai an tuah.\nCuticun an um i fapa pakhat a hrinpiak. A fapate cu a tthang a tthang i kum thum a si ah khin an nu nih ,” Atu cu ka nu le ka pa sinah ka kal cang lai. Ka rak um ka o nan ka tuahtoning kha ka u ke ka pa nih an ka hmuh i auh an ka timh cang,” a ti. “Na ka sian lo ahcun ka tai in rak ka kup law thlah loin na ka um ahcun an kaau kho lai lo,”a ti. “Thaizing ah van in thil a phunphun an rak tla lai i na mitsir hmanh in na zoh lai lo,na vaa cuh suak ahcun kei cu thlitu nih a ka chem lai i ka pa le ka nu sinah an ka chiah lai,” tiah a vapa cu a chimh. A thaizing cu a nupi cu a kuh tthup.Thli he a ra khatmi a phunphun kha an raktla. A mitsir hmanh in a zoh lo. A hnu bik ah chuncaw funnak bawmte khi a rak tla i ka fapa chuncaw funnak ah a ti i a hun zuanhawh. Cu lioah cun a nupi cu thli nih a kalpi zuahnah i a dawi len hmanh a nu nih cun a rak ven peng ko hna. Zei an tuah paoh ah a kil ven peng hna.\nVoi khat cu a fapate kha a zawt a zuak tuk i a nu kha va auh an fial hna . A nu an va auh kar ah khan a fa cu a rak thi .An nu cu fu a von i khiah i a rak ra. An chawnh lengmang hmanh ah chawn duh hna lo.Fu cu a feh feh i a hang kha a ka ah a awm i a fapa te cu “phui” tiah a chak. A fapate cu a ha a von thiao i cu zongah cun a nu cu a holh duh rih lo. A von feh tthan i a von phut tthan.A fapate cu a ngun ttthan.Cu hnu lawng cun a nu cu a holh i an chungkhar nuamte in an um thai.an ti.Cu vial le engza le ari buh.\nVoi khat cu Pu Vom le Zawngte na rak umm .Pu vom nih tikhur a\nPrevious Topic: Pu Vom Le Zawngte\nNext Topic: Uipi Farual


Tuzing Bus accident Mi Ah Hliamtuar Mi Hna An Dirhmun Update – Chin World News Evening\nTuzing Bus accident Mi Ah Hliamtuar Mi Hna An Dirhmun Update\nTuzing Thangtlang-Hakha karlak vanchiatnak a cangmi thawngpang theih cu ngaih a chia i, lung a ttha hrim lo. Tuzing Thantlang-Hakha kar a suaimi Chin Taung Tann Bus accident nak ah minung pahnih an nunnak a liam i, a dang pariat nih hliam an tuar tiah thawng theih a si. Atu tiangah Bus accident a tonnak a ruang hi theih khawh si rih lo.\n“Chin Taung Tann motor lehnak in hliamnak a tuarmi hna hi Thantlang sii-inn ah minung 5 an thlop hna i, a dang pathum minung 3 hi Hakha ah an lanh pi hna,”tiah thawng kan theih. Nunnak a liammi chungkhar Bawipa nih nan ngaihchiatnak in hnem ko hna seh. Hliamtuar in sii-inn ah aa zohkhenh mi nan dihlak Bawipa nih damnak he lam in hruai cio hna seh.\nRelchih: Tuzing Thantlang le Hakha caan hman tein a kalmi Chin Taung Tan Bus accident nak minung pahnih an nunnak aliam. A nunnak aliammi hna hi Thantlang khuami Nu Sui Tin Thluai le Thantlang peng Tahtlang khuami Sung Sung an si tiah theih asi. Cun ai hliammi hi minung pali an si hna. Motor mongtu zong a ke akiak tiah theih asi.\nTuzing ah accident atongmi Chin Taung Tan hmanlung ah hin minung pariat an cuang ti asi. Accident atong hnu suimilam pakhat tiangah motor a zultu handleman zong an hmu kho rih lo tiah an chim. Mah motor Chin Taung Tanhmanlung cu Tlangpi khuami Hakha um, Pu Chum Ling motor asi tiah theih asi.\nHi bantukin Ngeihchiatnak atongmi chungkhar siseh, Hliam atuarmi caah siseh, sungh zatlaknak atongmi chungkhar vialte an dih lak caah thlacamnak in bawm cio hna usih. Lung a ttha hrim lo.\nThanthlang-Hakha Chin Taung Tan Bus Accident Nak Thawngpang Fiang


admin, Author at Khuaruah Har News - Page 175 of 181\nVawleicung miphun hitluk tam mi lakah hin zumhmi le zumhning zong tampi aum. Mahbantukin zumhnak tampi hnalakah hin mahle zumhmi lawng adikbik asitiah aruatmi zong kan tampi hna. Mahtlukin zumhnak tampi lakah hin biaknak ngeilo tiah theihmi zum kholomi zong an rak um lenve. Amah ruahnak zumtu tiah an chimmi\nWa Su Moe U le hlasakthiam Phyo Lay hna nihcun duhdawtnak thinlung an izulhkhalhnak zong kumli tiang asive cang. An pahnih hnacu pakhat le pakhat karlakah duhdawtnak par nih par achuahmi zong cuailei apanh kholo lawnsiloin akarhchin lengmang hlah maw tiawk in asikho. Wa Su le adarling pa hna nihcun\nNaypidaw Wisdom Hill nursery siangin ah tlaihhrem case ah atuartu Victoria amin tak tiah ruahkhawhmi min pakhat cu Naypyidaw ah kawlram palik leinih Press Conference an tuahnak ah kawlram palik leinih chimchuah asitikah thangchiatnak le soiselnak bia tampi achuak tiah theih asi. Mahbantukin an chimchuah mihe pehtlaiin antuah hram hram\nAlimacia kumhra thawk khan hlawhtlinnak tampi nih arak zulh pengmi lemcawngthiam minthang Ye Aung cu Academy Award tiang arak cokhotu le mitampi hna nih tha an rak pektukmi actor pakhat asi. Tuni tiangah zumhawktlaktein lemcawng rian atuan pengmi asi fawn. Ye Aung nih interview an tuahnak ah a chimmi bia\nChan Chan cu kawlram hlasakthiam minthang hnalakah hlawhtlinnak acobiktu le thapetu tampi angeitu hna lakah pakhat asi tiah kan chim zongah kan palhsual tuk lem nghalo. A aw tungtlang sangtakmi le awthlumtukmi angeih ruangah hin ringawn vawleicung ah hmun hma thukpiin alakhotu pakhat zong asi. Mahbantuk awtungtlang tha Chan Chan\nA Chuahka Ah Anunkhawh Hmanh An Zumhlo Mi Afanute Adam Ruangah Lawmhnak In Akhattu Khine Hnin Wai\nMah zawnlawng ruatloin thazang adermi hna cungah zawnruahnak lungthin he midang bawmhnak rian atuan peng theutu Khine Hnin Wai lungput cu mitampi nih an upattukmi asi. Khine Hnih Wai cu tuhrawng cu amah bak nih nudirhmunah dir in ngaktah buangro a zohkhenhtu asi. Mahlio canah hin nu dirhmun ah dirin\nLeona Lewis cu X factor 2006 lioah khan winner arak si. Mah ticun can cu duhsahtein ahung liam thluahmah tikah kum 2019 X factor Grand Finale ahcun Judge riantuan dingah aliamcia zarhpini ah tuahmi X factor puaiah cun arak kal kha asi. Glitter he ceu derhmarhmi angki fual he Leona\nTammy Hembrow cu Instagra i amah follower hna hrangah cun sexy Bikini model pakhat asinain amah cu fitness empire and activewear label ngeitu billionare pakhat asi. Aliamcia zarhpini ah khan Saski Collection an rak serchuahlioah arak iteli thazang arakchuahtu hna dihlak hna cu Christmas chunrawl(lunch) adanghnak kong nihcun amah thapetu\nMah Minung Pali Lak Ah Hin Tu Kum Academy Laksawng Latu Ding Ah Mizei Khi Dah Aitlak Bik Na Tihmi Si\nKawlram chung ah khin kum chiartein puai tampi an tuah lengmang tawn. Mah chung ahcun mipi lungthin a la kho taktak tu puai pakhat cu Academy laksawng peknak puai khi a si. Mah laksawng peknak puai cu kan phan dengmang cang. Mah laksawng peknak puai ah Academy laksawng la kho\nMagway Ramtthen, Kamma Myo Ah Virus Phunkhat Ruang Vok 100 Reng Lo An Thi\nBang Kok khuapi midang fahrin piaknak rian atuantu gang hnacu tlaih an sicang\nNa thluak le na mit zeitlukdah a si timi testnak tha tein zoh ta (no)zeizatnak dah a khah hmasabik lai


Pastor Te Soiselnak Sawhsawh a Lo Nain | Salai Bawi Lian Mang | THE CHIN EXPRESS\nPastor Te Soiselnak Sawhsawh a Lo Nain | Salai Bawi Lian Mang\nBIA KAA-KHAT | By Salai Bawi Lian Mang\n(Note: Mah ca hi 2005 May thla ah Lai Forum ah ka rak ttial cang mi asi. Cu lio ah cun Chin miphun chung i a biapi bik mi phuhnih karlak ah bia vaivuan a rak len tuk caah miphun ah pakhat kan si ko timi langhternak ah rak ttial mi ca asi.)\nNai hrawng Laiforum bia kan i ruahnak ah thil pahnih ai su mi alo. Pastor te soisel nak sawhsawh alo na in a hram taktak hi pastor te le “activist” dohthlennak lei a tanh mihna (Dohthlennak lei hruaitu hna silo in a ttanhtu hna) karlak ah bia tete um pah dawh asi. Cuti I thil a kal taktak sual asi ah cun thil dawhcah lo ngai asi hnga, I kawm kawmkhat ah a tlongti ding le taphu pakhat ai khinh ti I lei a thuangti dingmi natum pahnih I suk bantuk alo hnga.\nZeiruang ah dah hi thil hi a chuah hnga. Ruah deuh cu a hau rua lai. Zeica tiah holhnak hmanh ah “tho nih hma lo a tlan lo, minih bialo an chimlo” timi a um tik ah chim hrat ah cun ruah a hau.\nPastor te kong hi langhngan in zapi nih rak ceih ngam asi ballo. Langhngan deuh in vun chimrel le vun I sukkhak nak tete a hung um pah lengmang nak hi a sau rihlo. Hiti I pastor kong a ceih mi le a chimrelmi hi ramchung ah silo in ram leng deuh I a ummi “secular western liberal ideology” a lut deuhmi pawl hmurka in chuak selaw a dawh. A cheu cu ruat setmat te in a chimrel mi an um ve bantuk in a cheu cu khualu khuataw tuaktan lemlo in “chorus” (hla nolhnak) zawn a phak poh ah a rak au ve sawhsawh mi zong an um kho ve men ko.\nPastor te hi rian sunglawi, minung hmuh phaklo le theih phaklo athiangmi Pathian rian a tuanmi ansi lawng silo in kan miphun dirhkamh tu taktak a muru an sive ti ah cun kan palh rua hngalo. Cuve bantuk thiamthiam in dohthlennak a tuahmi hna zonghi mai sam in sam sawhsawh ding le Tio kap hrawnghrang I a vakvai sawhsawh mi an silo, tupi tang ah siseh, UN tual zongah siseh a kam velo mi, vawlei theih in kan miphun caah nunnak le sining zeizong vialte thap in a tuan mi ansi ti zong philhlo ah a tha.\nCatialtu: Salai Bawi Lian Mang\nCu bantuk hna lakah pastor santlailo deuh, tamh le mawih, tluk le rilh lawng a rianmi, Pathian min hi a sung kholo mi chawlehnak “small business”, le lamphawk in mi I chuahnak (“shortcut to higher social status” kan ti lai cu) ah a ruatmi zong a cheu cu an um kho veko. Cu ve bantuk thiamthiam in ram ka daw ngai ka tanh ngai ti phunphai in tla-ngual in um I khua le tlang, sang le zawl thenhmal nak le buainak lawng a chuahpi mi dohthlennak timi puan ai aih mi mizeiruaramlo zong an tampi ve thiamthiam ko lai.\nMinung I khah dih phung asilo caah sining ai dang lengluang, hmuh ning le ruah ning ai dang lengluang. Pastor pakhat-hnih an santlaih deuhlo ruang ah pastor dihlak soi awk an silo bantuk in dohthlennak puan I aih riangmang in thenhmalnak le buainak a chuahpi tu pahnih-khat ruangah dohthlennak hi a chia, a palh ti khawh asi ve thiamthiam hngalo.\nSalai Za Uk Ling nih “THE ROLE OF CHRISTIANITY IN CHIN SOCIETY” timi chung I a tialmi ah cun (Mirang ca in a tialmi asi I a tawinak le ka ti khawh tawk in ka charmi asi)\n“Chin miphun hna hi Chrihfa kan si ruang ah hin zisuh cu Pathian asi ti kha kan cohlan lawng silo in kan sinak ah vawleicung miphun dang hna he ai rual in kan I hmu, cu pin ah Chin miphun chung ah I rualremnak le a bu in rian vun tuanti nak a chuahpi. Cu nih avun chuahpi chapmi cu ram le miphun dawtnak, tanhnak “nationalism” hna hi an si. Pastor te cu upat le tizah an si. Pathian le minung karlak ah lamkaltu ah ruah an silawng silo in zatlang nun hrimhrim ah chiatni thatni ah upat tihzah an si. Khua le tlang kong ah lai a rel tu le tlang a tla tu an si. Hi ti I upat le tihzah an I hlawhnak hi Chinmi chung in vawlei lei uknak lei ah nawlnei le uktu dirhmun ah athu khomi an umlo ca zong ah a si khomen. Cuti I riantha an tuanmi le mipi nih tihzah le upat mi an si caah Kawl ralkap cozah nih hin an ral khun ve hna” tiah a ti.\nHihi nih hin kan miphun, kan nunphung, kan Kharihfa sinak le kan pastor te dirhmun hi a fainter ngai tiah ka ruah.\nAsinain thil hmuh ning le ruah ning ai khah dihlo caah phundang deuh in thil a ruat mi le a kherhlai mi an rak um ve lengmang thiamthiam.\nAluanciami kum li-nga lio ah Salai Ngun Cung Lian nih “LAI SAMURAI” timi cabia arak tial. Thil thar ngai le thil mak ngai ah rak ruah asi. Cu cabia cu a tialtu nih ati ning ah cun thate in sianghleirun a kainak ah a kherhlai “research” a tuah lengmang tik ah atu lio Lai pastor te hi hlan chan Japan ram I Samurai he an I lo tiah a ti I Laimi kan pastor te cu “Lai Samurai” tiah a ti hna. Laimi cu ca tam a tialmi zong kan si rihlo caah cu bantuk fakdeuh I vunkherhlaimi ca cu kan caah a rak thar tuk I a rak mak tuk. “Lai Samurai” timi cabia nih cun kan pastor te le mi tampi thin lung a runh cikcek hna. Pastor te le mitampi an hnaak a faak. An celhlo. Vun chimporh deuh lebang ah cun a hrum in an I hrum pi.\nLai Samurai timi cabia a rak chuahka ah Rangoon in America a rak tlawngmi kan upat ngaimi pastor pa le “Lai Samurai” catial pa cu an rak I tong. Zankhat kan tthutti celngel hna I “Lai Samurai” cu tlangkhat hnu tlangkhat in an rel I zan khua an rak I deih hnik. Cuhnu zong ah cun Muko Maganize in “Lai Samurai Nanti Maw Cu!” timi cabia in faklak te in rak leh a rak si. Lai Forum le email I Iceihmai nak zong a rak chuak len. Lai Samurai timi cabia hi Laica in tialmi cabia lak ah ceihmai cemmi pakhat cu asi ve theu laidah.\nCuve bantuk thiamthiam in kamkhat lei ah thil a rak um ve hoi micu;\nAluanciami kum li-nga lio thiamthiam ah Laimi lakah upat ngaingai mi le tihzah ngaingai mi pastor pakhat US a rak tlawng I cu nih cun Chinmi phun hna dohthlennak a tuahmi hna cu lak awktlak lo in pulpit cung in le mibu tonnak le can neihnak poh ah vun soisel le vun chimrel a si. Cucu Lairam pastor a sawm in kan I tong I kan ruahmi asi tiah a rak ti. Cutik ah Chinmi phun Kawl nih an kan tuahto ning a lung a faak vemi, dohthlennak a tanh ve mi, a nunnak le a sinak dihlak tiang aipe vemi hna thinlung ah hma fakngai in a rak hmuah.\nCu lawng silo in naite tiangah biaknak lei ah kan upat kan tihzah ngai mihna, ram le miphun a daw, a tanh taktak tiah ruah mihna nih dohthlennak a tuahmi pawl cu lak awktlak lo in chim le soisel an si lengmang tik ah a lung a faak mi an rak um ve lengmang. Cuti alung afakmi hna pawl thin lung ah nan nih teh zei dah nan si hlei? Ram le miphun ca riantuan nak ah siseh, zia le za in siseh, minung sining hrimhrim in siseh (pastor cheukhat pawl an inlo le an neihchiah hmanh khi khoi ka in dah a luh hnga ti tehna tiang) vun I kherhlai ngam nak te hna tiang in a rak chuak.\nPastor cheukhat nih mah hiti hin an tiko na in Pastor dihlak ruahning le hmuh ning cu a si hraw lailo tiah ka ruah.\nZeica tiah kan biaknak, kan nunphung, le kan miphun sining cu a tu ah cun then awk a that lo bantuk in kan pastor te hi Chin miphun chung ah hmunhma biapi le rian biapi a tuanmi an si timi cu elawk a tha hrimhrim lomi asi.\nChin miphun hi uknak lei ah siseh, chawleh chawhrawl nak lei ah siseh, fim cawnnak lei ah siseh zeibantuk “institution” hmanh kan mah te in kan I neih lo. Asi na in fekte in kan I neihmi “institution” pakhat te a um I cucu kan biaknak le kan biakin hna hi an si. Kan biaknak le kan biakin hna hi, Pathian he kan I pehtlaih nak lawng silo in, kan caholh, kan nunphung, le kan miphun sinak vialte ai fundih nak hmun asi tiah ti uh sih law kan luan tuk lai tiah ka ruat lo. Cu tluk in a biapi mi Laimi nih kan I neihchun mite “institution” ah hruaitu asi mihna kan Pastor te hi an biapi tuk hringhran. An rian hi a ngan tuk, asunglawi tuk I an phurh a rit tuk.\nCu vebantuk thiamthiam in miphun pakhat ah Pathian nih a kan ser, ram a kanpek, nunphung thatha, bia le hla dawhdawh, ca le holh tiang in thlua a kan chuah. Hi Pathian nih a kan pekmi kan ram, kan miphun le kan biaknak le kan nunphung a hmunh nak ca ding ah nunnak pek in a tuanve mihna an um ve I cu hna cu thih ngamh in a tanh mihna an um ve thiamthiam.\nA ngaite kan ti asi ah cun kan pastor te nih kan biaknak le kan biakin in mipi an kan hruai I kan miphun, kan biaknak a hmunh nak ca ding ah sa lak le ral lak ah an run an ven bantuk te khin dohthlennak a tuah mi hna zongnih rawltam tihal le harnak phun kip tuar in ramtang in siseh vawlei cung cozah le UN hna sin ah siseh kan miphun, kan biaknak, ka ca le ka holh a hmunh nak ding ah nunnak pek in atuan ve mi thiamthiam an si.\nHitluk in sa le ral lak le tihphan nak hmun ah an si khawh chung in heh tiah nunnak pek in atuanmi- kan pastor te le kan kanbiaknak an si ah, kan dohthlennak I a tuanmi an si ah- an hmaika le a mit ka rumro I an kong mai sam in kan sam hna hi cu an I inn sawhsawh awk cu a har ve ko lai. Minung pei an si ve cu. An mawh tung lo!\nKan biakin le kan pastor te hi cawisan zia le humhim zia kan thiam hna a biapit rup in kan dohthlennak zonghi kan kilhkamh thiam a bia pi ngaingai. Dohthlennak a tanh mi le pastor a tanhmi ti phun hna in I elhniar nak a chuah suallo ding a biapi ngaingai. A ngaite kan ti asi ah cun kan chimcang bang kawm kawmkhat ah a tlongti ding le taphu pakhat ai khinh ti I lei a thuang ti ding an si ko.\nKan hnu naite I Pope John Paul (II) a thih tikah a kong tampi an chimmi lak ah a mak ngaimi pakhat cu; Eastern Europe Communist ram vialte cu Pope John Paul (II) bia kakhat nih a cul dih hirhiar I cunih cun “communist thir vampang” cu a chimh dih cikcek I democracy ah ai thlennak asi tiah an timi a um. Cu a bia kakhat cu “TIH HLAH U” timi (Bible ca chung ta asi rua) bia te kha asi e an ti. Cuvebantuk cun kan biaknak le kan dohthlennak natum pahnih nih hin awkhat te chuah in “TIH HLAH U” timi bia kakhat te hi I hrawm kho hna sehlaw, cu bia kakhat tecu kan mipi hi rak kan chim in, cawl ti kho hna sehlaw atu kan ram le kan miphun, kan biaknak le kan nunphung dihlak a kan hrengtu le a kan temtawntu, thirhri le cincik khi an chah put ve ko hnga.


Wild Card In Hodah Na Auh Lai – Chin 11 News\nWild Card In Hodah Na Auh Lai\nPosted By: Chin News December 14, 2019\nWild Card in ho dah na auh lai? Myanmar Idol season 4 hlasak zuamnak cu Top 4 lawng an tang cang. Minung 4 lawng an tang cang. Minung 4 a tangmi chung ah Kawl pahnih le Chin pahnih an si.\nTop finalist minung 11 chung ah minung 7 cu na tla cang. A tla cangmi minung 7 ah khan na duh cemmi pakhat kha Wild Card in mee pek in auh khawh thannak caantha pek a si. Minung 7 chung ah Wild Card in vote tambik kha Myanmar Idol donhhlei cung ah a kai than lai.\nA tlami minung 7 lak ahhin Chinmi nih kan uar ngaimi hna Yaw Kee le Tan Khun Kyaw an i tel ve. Chinmi nihhin Tan Khun Kyaw zong auh kan duh i Yaw Kee zong auh kan duh. Pahnih in vote pek awk an tha lo. Minung pakhat lawng kha vote pek khawh a si caah Chinmi kan vote ai then ngai te lai. Cu kar lak ahcun miphun dang a simi Kawl pawl an kai te sual lai tihi phan a um taktak mi a si.\nKanmah duhmi cio kha vote peknak nawl kan ngei ko. Sinain mah bantuk zuamnak ahcun miphun thisa zong hi ngeih a herh pah ko. Kawl pawl zong an mah miphun thisa cu an ngei le pei Chinmi nihcun winner ngah zong cu a har tuk nak a si cu. Cu ruangah Tan Khun Kyaw le Yaw Kee ahhin na duh mi poh kha au than hna. A mah belte Yaw Kee hi Chin miphun dik tak te a si caah miphun mit in kan zoh ahcun Yaw Kee vote kan pek awk a si. Tan Khun Kyaw tu hi a nu Chin a si i a pa Naga a si i Naga miphun deuh a si.\nWild Card winner kha Top 4 chung ahhin a van i tel lai i minung 5 an si than lai. A tla cangmi pakhat kha an hun char lai i minung 5 an si than te lai. A tang ahhin vote peknak link a um. Vote peknak hi tangka a hau lo. Free in vote pek khawh a si.


Mizoram Ah A Ummi Paletwa Mipa Hi Zaangfak Tuk A Si Cang, Mipi Sinah Bawmhnak A Rak Hal\nMizoram ah kum zeimawzat a um cang mi Paletwa pengkulh Tan Htawng uksuh, Wat Chaung khua mi U Nyi Win nih a chungkhar sinah tlun le khuasak a duh cang caah mipi sinah bawmhhal nak a rak tuah.\nBawmhhal nak kong ah a rak tial mi cu “keimah ka min cu Nyi Win ka si, Tan Htawng uksuh, Wat Chaung khua mi ka si. A tu ah hin Mizoram Zwmabawk workshop pawng ah ka um lio a si. Ka umnak le khua ka sak nak hmun ah hin saudeuh um awk ka that ti lo ruang ah le ka chungkhar sinah khuasak in an sinah umve kha ka ngaih tuk ve cang caah ka chuahkeh nak khua le ram ah tlun ve ka duh tuk hringhran.\nCucaah ka chungkhar le ka unau pawl nih ka umnak an ka theih/hngalh khawh nak hnga ding ah le ka nungdam ko ti an theih/hngalh khawh nak hnga ding ah hi ka ca post mi hin pehtlaih le hlathlai piak rak ka bawm hram cio uh. Asi khawh ah cun ka chungkhar le ka unau nih ka umnak hmun hi an theih/hngalh i an rak ka laak khawh nak hnga ding hi ka duh tuk hringhran ko cang.\nCucaah zaangfah nak tein ka chungkhar hi rak ka dothlat piak cio ve hram ding in bawmh kan hal ko hna” tiin a chungkhar pawl an min vialte a rak tial dih hi a si. Hipa hi a chungkhar he pehtlaih nak an ngeih ti lo nak hi kum 10 lengkai a si cang caah a nungdam ko ti zong hi an theih hngal tuk lem ti lai lo.


Ramleng ummi nih a rannak in tuah ding- Salai Bawi Lian Mang | THE CHIN EXPRESS\nRamleng ummi nih a rannak in tuah ding- Salai Bawi Lian Mang\nTuzanlei ah US Senators 14 nih Secretary of State (US ramdang lei minister) kha ca an pek. Burma ram kong ah biatak te in le fakpi in hma lak a hau. Cu ti hmalak nak na tuah nak ah aherh ning in kan in dirpi lai timi ca an chuah.\nTuchun ah US i kan hawile a simi Burma ram kong ah kumtampi rian kan ttuantti mi hna nih President Biden nih Burma ram he pehtlai in Executive Order a chuah khawh nak ding ah thil sining rak chim ding in an kan sawm caah zeibia dah kan chim ah athat lai timi konghe pehtlai in biaruah nak kan nei kho.\nCu kan hawi le nih White House ah President Biden cu Burma ram thil acang mi kong he pehtlai in bia an va ruah lai. Cu pin ah US Senate ah bia an va ruah rih hna lai i State Department zong ah bia an va ruah hna lai. Covid 19 Pandemic lio asi caah kan mah kan kal kholo.\nUS a um mi nih nan mah le nan um nak cio i senators pawl le Congressman pawl kha phone in chawn hna u asi lo ah email/ ca kua hna ulaw Burma ram thil a cang mi kong ah hmul a nei bik in rak kan ttanpi u tiah catial, phone chonh, email kuat ding an si lai. State kip in rak tuah cio ding asi lai.\nCun, Australia i a um mi zong nih mah ti ning cun rak tuah ve uh.\nEurope le ka dangdang i a um mi ramleng I aum mi paoh nih mah cu rak tah u.\nZei caah dah mah cu kan tuah a hauh? UN Secretary General hrimhrim nih Kawl ralkap nih uknak an lak mi hi hma kal kho lo ding in ramkip nih kan i zuam lai a ti.\nUN nih Burma ram ah biapi taktak minung pahnih a thlah mi hna an um.\n1. UN Secretary General Special Envoy to Burma ti asi I Politics kong he pehtlai in a tlai mi asi. UNO General Secretary nih direct in a mah aiawh ah athlah mi asi. Mah cu nu cu Switzerland nih Thailand ah Ambassador a rak ttuan mi nu asi.\nA vapa zong Switzerlannd nih Burma ram ah an rak thlah mi Ambassador asi. Nizan UN Security Council nih thanhca an chuah mi ah Security council nih mah Envoy nu hi rianfak pi in a ttuan khawh nak ding ah kan dirpi lai ti asi.\n2. A dang pakhat cu nuhrin covo lei ah UNO nih Burma ah a thlah mi UN Special Rapporteur on Human Rights on Burma ti asi. Mah cu nu zong cu tu UN Security council ah direct in Burma ram kong report a pe mi asi.\nUN Secretary General Special Envoy office he pehtlai te in kan ichawn kho. Ahlan te in a rak ithei hngal mi kan si caah. Asi khawh chung in Ralkap uknak Burma ah a um than lo nak ding ah an izuam. Rian fakpi in an ttuan cuahmah.\nUN Special Rapporteur on Human rights zong tu chun ah CHRO nih brief kan tuah. An mah office zong pehtlai te in kan I chonh peng mi an si. Kan mah mipi ramchung ramleng biatak te in kan ttan tti abiapi.\nKan ti khawh nak lam cio in fak pi in thazaang chuah hna usih.\nRalkap nih uknak an lak mi a hram a thlak hlan ah kan phuk a hau.\nCattialtu: Salai Bawi Lian Mang


Trump Kan Sungh Ruangah India Zong Kan Sung Chih – The Cherry Par\nSyrian president Assad ralkap nih sivai dat in mipi an kah hna caah hngakchia zong a thimi ah an i tel. President thing Trump nih nu le hngakchia tha a huat tuk. Red Line a serpiak i Assad nih an pah chih caah voihnih bak missile a kah. Ralkap tamlak te an thi i a nolh ngam ti lo. Russian zong a thimi ah an i tel i a cawl ngam ti lo. Vanchiat ah Joe Biden cu lih in an kaiter i a tar cang caah khua zong fak piin a tuak zuam ti lo. A tuak kho fawn ti lo. A fawinak rumro in rian a tuan tikah a um cia tangka lawng te a hmang. US leiba van a tawng cang.\nTrump nih ramri a khammi zong a stop ter hna. Mipem khatthup in an lut. A buai tuk cang. An tlaihmi hna le an hrenmi hna kongah khuaci an mui. Media luhter zong an kham. Trump a hua i Joe Biden a tanh ngaimi Chris Wallace hmanh a lungrawk cang. Trump naak in na riantuan a fianghlang lo deuh tiah a soisel cang. Hihi cu bia pehpar sawhsawh.\nJoe Biden a kai tikah a thazaang dermi si ti kha an theih tuk tikah Taluk le Russia le Kawl ralkap nih caan tha an lak colh. JOE nih hmaiah kan fong lai, hruaitu kan si than lai a timi zeihmanh hmuhpiak awk a um lo. A chim bantukin tuah seh law ralhrang zong fak deuh piin a rengh hna lai i vawleicung ah hruaitu an sinak kha a langhter lai. Asinain a kapahle lawng a sia zia a lang tuk. Tu chun zong minung an thi tuk cang tiah an hal i, chi khat te khi ralkap sualnak a chim. Fak ngai khuaruah zong a zuam ti lo ti zong a fiang i a tuak kho fawn ti lo ti zong a fiang.\nTrump kha cu America First a ti nain mipi cungah dawhcah lo thil an tuah ahcun a herhning in mipi dirkamh aa tim peng. Khawika ram a ti lo. Ralkap nih hngakchia in naupawi tiang an kahmi hi Trump caah cun Red Line pah ah a ser cang lai. Ralkap nih a hramthok hrimhrim zong in uknak lak an ngamh lai lo. Taluk sinah idea hi a lakmi theo si lai i, Taluk nih Trump tih in an lakter hrim lai lo. Trump nih a cohlang lai lo i Syria kongah Russia a mualpho bantukin mualpho kha a duh lai lo i, uknak lak ding timi idea hrim hi a um lai lo.\nCun Trump chan ahcun si seh law India zong a lum bantuk a kik bantukin a um fawn lai lo. Biden nih hin Kawlram kongah fak in luh aa timh lo tikah Taluk kut bantuk ah a um cang. Cu tikah India hi Democracy ram pi a si bantukin Kawlram mipi a dirkamh ding a si nain ralhrang tanh bantukin a um. Ralhrang hi an thawn sual i mipi ka dirkamh hna ahcun Taluk leiah 100 ah 100 in a ka mer tak lai ti a phang. Ui te taw za bantukin a um lio si.\nAsinain Trump chan cu si seh law Taluk a rengmi a si tikah India zong caan tha la in Trump leiah a tang lai i Kawlram mipi a dirkamh lai. Ralkap thlak kha an duh ve lai i Taluk sunghter zong kha an duh veve fawn lai. Democracy tling hmuhter le bawmh kha an duh lai. Taluk mualphoter le thlak duh hrimhrim ah mipi an dirkamh lai tiah ka zumh. Atu bantuk ralhrang sual le meithal kahnak hi a cohlang hrimhrim lai lo. Cuccah Biden a kaimi cu kan sung tuk i Trump a tlakmi cu ka zatlak bantuk a si fawn. Kan hawi tha tuk a si dingmi Trump kan sunghmi nih India zong a kan sunghter chih. Credit: Luther Tin Hre\n← Rev. Lai Ram Hu Upatnak\nZualko: US ah Lai Nutung Hri-awhnak in a Nunnak a Liam →


NUG Ah Ralhrang He Rian Tuan Nak Mi Rakhine Miphun Dahlo Cu An Tling Dih — Salai Ephraim Thawngpang\nNUG Ah Ralhrang He Rian Tuan Nak Mi Rakhine Miphun Dahlo Cu An Tling Dih\nNational Unity Government ah ralhrang he riantuanti mi Rakhine miphun dah ti lo, tlangcung miphun an tling. An dihlak in anmah le an miphun chungah upat ciomi an si. Anmah le an tlaih dingmi rian cio ah catang sang miza lawngte an si. Fimthiamnak lawng si loin ram dawtnak le miphun dawtnak a ngeimi lawngte an si fawn.\nVawleicung sianginn tha bik in a dihmi nu le mino tete zong an i tel. Ram caah nunnak a thapmi hna le ram caah an caan vialte a pechanh mi hruaitu tha an i tel. Kawlram chan tuanbia cozah cabinet ah a fit bikmi an si lai. Mah rian hi nunnak le thihnak karlak ah tuan dingmi rian a si caah mipi nih dirpi le thlacam piak an herh. Mipi nih fek tein kan dirkamh hna ahcun teinak cu a tuan le a tlai lawnglawng a si ko lai.Credit: Salai Lairam Thang\nRelchap: Zaran nih tuah khawh lomi rian biapi taktak mi Laimi kan pale khinh an si.Kawlram level in Pyitaungsuh vuanci hmuh hi thil fawi a si lo. Cu lak ah cun tutan CRPH cozah thar thimmi ah Laimi kan pale Dr pahnih an i tel.Dr Lian Hmung Sakhong rian hi a biapi taktak.\nTlangcung mi nih kan hal pengmi mah te khuakhan lairel khawhnak zunglei (federal pyitaungsuh) ah vuanci a si lai. Atu lio kawlram ramkhel lei cun kan pale Lian Hmung Sakhing hi dictionary tluk ah ruahmi a si.Dr SaSa tulio Kawlram si ning ah cun Lawyer tluk ah bochanmi a si.\nMi pakhat chanchuah hmanh a fawi lo lio ah Kawlram pi chanchuah ding in a cawlcang cuahmahmi a si. Kawlram mi poh nih theihmi ah a cang. A nih kawlram le ramdang pehtlaihnak zung ah vuanci si ve. Hihi Kawl miphun nih an zenh ngaimi rian biapi a si ve.\nKawlram le ramdang pehtlaihnak ah tuanvo a ngei lai. A bik in sipuazi lei ah ruahchannak tampi a um. Cun ram kong ah thil poimawh a chuah caan zongah lamkal a si lai.Zaran tuan khawh lomi a si.\nTagged NUG Ah Ralhrang He Rian Tuan Nak Mi Rakhine Miphun Dahlo Cu An Tling Dih\nKan Pu President Biden Biachim Cu Ngakchia Zei Theilo Ko A Lo Cang Ralzam Ka La Lai Lo A Ti Than Hoi →\n← Leirawitu Pu Ngun San Aung Nih Pu Thla Bik Cu Rian Aa Khinh Sual Ningzah Ngai Awk Cu Si Na In Mu


Thantlang Peng Khuate Vialte Lakah USDP A Tthawn Bik Nak Khua – Chin 11 News\nThantlang Peng Khuate Vialte Lakah USDP A Tthawn Bik Nak Khua\nHi hna khua bantuk in khuadang Thantlang peng ah cun USDP nih vote an hmu kho ti lai lo. Ralkap thazaang an rak pek tuk rih hna tinak a si ko rua hi teh. USDP cu ralkap party ti khawh bak mi a si ko caah an khua ning in ralkap uk an duh rih tinak a si ko rua hi teh.\nTuchun Kawlram chung thimnak ah Hakha le Thantlang khuate lei vote hna cu ramchung thawngzamh hna hmang in theih ngai an si ko cang hna. Thantlang peng ah hin cun NLD deuh nih hmai an hruai cuahmah rih ko. Cun CNLD nih a dawi cuahmah ve hna I a hodah teinak a hmu lai ti hi zoh cio a si.\nCu lakah Thantlang Peng Hriphi A khua ah cun ruahlo piin USDP nih teinak faktuk in a rak hmuh than ve. Vote an thlak mi zoh tikah USDP ah hin an lung aa rual tuk ti hi hmuh khawh a si. An vote thlak mi hi rak zoh ve ko hmanh. A tanglei ah hin a um ko hih.


LEHNAK A TUAH COLH HNA SALAI LUNGTHLITUM NIH – The Chinlung Post\nAho dah kan ral taktak timi kan i fian a hau. An thil tuahmi a that caan ah ka thangthat hna, ruahnak cheuh a herh caan ah ka cheuh hna. Anmah tluk in ralkap cozah ka doh len ve ko. Ralkap nih kan tlaih hna sehlaw anmah nikhat thong an tlak lio ah kei cu kum 1 thong a tla ding dirhmun khi ka si.\nAn khuakhan mi sullam um deuh lo tiah ka ruahmi a um caan ah cun hmai zoh lo tein ka sawh piak tawn ko hna, ka soisel tawn ko hna. Mah ti zalawng tein i sawh piak lawng ah ‘check and balance’ a um lai i organization ningcang tein hruai khawh a si lai. Mah ti zalawng tein chimtel khawhnak ‘free speech’ hi democracy a muru bik cu a si. Cu a rem lomi cu dictator(aana-sin) kan ti hna.\nKa catialmi ruang ah a hlan tein aka hua tawntu Hakha lamzawh hruaitu cheukhat nih tuni kha tlerh le thihphaih in warning an ka pek. Ziah free speech caah dothlennak a tuah cuahmahmi nih ralkap bantuk in minung pakhat menmen thihphaih le tlerh len ko cu’ ka ti i ka lungtha pah lo. Hakha nih puitling deuhmi hruaitu kan herh hringhran timi ruahnak aka ngeihter.\nKhah, kan ral taktak a simi ralkap dohnak tu ah thazaang chuah chin ko u sih. Keimah luala thihphaihnak ah nan caan nan pekmi cu a paam tuk. Mipi lei in lungtlin lonak an chimmi zong emotional thin hunnak i lak in ral ah ser colh loin ‘check and balance’ tuahnak tu ah hman khawh i zuam hram u, kan ral taktak ahodah si timi philh hlah u sih. Credit: Salai Lungthlitum


Khah! Hlaasakthiam Esther Dawt Chin Sung Kong Mipi Nih Kan Theih Bak Lomi Le A Ruah Awk Kan Theih Lomi A Tah Sawhsawh In A Tah Tung Lo-Video – Chin World News Evening\nAtulio a lar ngaimi le a hung linsa ngaimi cu zeidah a si tiah cun, Myanmar Idol ah aizuam vemi Lai Idol Esther Dawt Chin Sung kong hi a si. Myanmar Idol Season 4 in zuamnak ah ai tel ve i, Theatre Round-3 tiang teinak a hmuh cang. Asinain Myanmar Idol Season 4 aa zuamnak in Theatre Round-3 ah a ttap peng ve. Cu a ttahmi cu cheukhat nih an soisel cio.\nA ttahmi hi a mawh ve hrimhrim lo. Aruang cu Judges te nih an tthihkhaih lengmang tikah a lunghno ngaichiat in a ttahnak a si. Theatre Round-3 aa ttah hi cu hmanthlak i kan tarlangh bantukin a hawi le a zaangfak caah le anmah group hi hla zong ttha tein an cawng kho lo. A hawi le pawl pumsa dawm lonak ruangah duhning in hla zong an cawng kho lo an sungh tikah aa ngaihchiatnak a si.\nA chimning in a si taktak ko ahcun zaangfak ngaingai cu an si ko. An pali tein atlang in an dir ter hna i, Esther Dawt Chin Sung ahnulei an sauhter tikah a fiang ciami cu a kai ti a fiang ko. A hawi le dang pumsa ngandam lonak ruangah kha tibantukin an tlaknak zong a si. Mipi nih kan ruah awk ah ka duhmi cu minthang min ngei a si cia cang pinah ramkip ah hlasak dingin sawmmi a si cang.\nCu lawng siloin Lai Idol pakhat a si ve tikah fawi le zaang tein tlak cawl ding cu a fawi lomi thil a si. Kanmah cio zong si usih law kan celh ve lai lo. Asinain a ttahnak aruang hi kan thei dih cio lo. Minung cu kan i lawmh tuk ahhin cun lawmhnak mitthli a luang tawn ti a si tikah a lawmh tuk ah a lunghno i a ttahmi zong a si kho cucah kan nau nu Esther Dawt Chin Sung hi thazaang pe in dirpi cio rih hna usih! Teinak a hmuh ahcun amah pumpak mintthat lawng siloin Chinmi Miphun mintthatertu pakhat a si kho, atu hmanh ah a si cia cang. Round 3 nak tiang cu Teinak a hmu rih lawmhpi cio hna usih!


Trump sihni nih Jessie Jacob nih a Chimmi a Phuan. – Kawltu Team\nTrump sihni nih Jessie Jacob nih a Chimmi a Phuan.\nTrump caah Whistleblower tiang an um cang. Trump caahcun an nunnak zong nih tuar hmanh sehlaw poi an rak ti bak loh hi. Hi bantuk biachim hi Trump sihni hmanh nih an mah caah ttihnung a si sual lai a ti caah an min a langhter duh hna lo. A sinain min langhter tiang a ngamh mi an van um cang.\nTrump Sihni Giuliani chimmi cu Tutan vote diklo kongkau kan langhtermi hi thawnglatu hna nih an lih hawk a si lo. American minung tampi vote diklo thlaknak kong ah a rak chuahpi mi pawl hi a dik lo ning in press lei nih an merh awk a si lo. Hi minung pawl an min le an sining dihlak phun ning tein mizapi hmai i langhter hi an caah harnak le hrocernak an ton khawh ca a si tiah a chim. Asinain a cheu cu an mi zapi hmai i langhter a ngamhmi an um ve. Cu hna lakah Jessie Jacob timi nu hi a si. Jessie Jacob hi Detroit khuapi, Machigan vote thlaknak i riantuanmi a si.\nTrump sihni nih a chim ning ah ah ‘ Hi nu hi hrokhrol le hlen ding ah cawnpiak bak ka si tiah a chim. Amah nak i a cung deuh i rianttuantu nu nih Post i kuatmi vote pawl cu a ni thla theng dingin ti a si, State cozah nawl neitu hna sin bak in lih le hrokhrawl rian ttuan dingin ti a si tiah a chim.\nCun Ms Jacob hi vote a tlatu pawl sinak (identity) le minthut (Signature) pawl zohnak kong pakhat hmanh an chim lo tiah a chim chap. Zahan Trump Campaing team nih an langhter ning ah phung ning tein tehte 220 hrawng Michigan lawng ah an ngei. A dang zong ah um len rih. Hi nih US rampi election cu khup thal a lehnak ahcun a za diam ko lai tiah a chim chap. Zeidek a va lawh te hnga?\n(Mah capar hi van rel chap) Zahan khan Trump Sihni nih fiang taktak in tutan US ithimnak i vote thlak diklo tiah chimmi cu a langhter. Thawnglatu pawl sin ah suimilam 1 renglo biachimnak le fianternak a tuah. Trump nih zahan kha a sihni Guilini nih bia a chim hlan khan a biapi tak takmi Press Conference tuah a si lai tiah thawng thanhnak a tuah.\n← Thim Awk Bak Ka Thei Hna Lo.\nUS Lainu Shin Bia Hmanthlak Pawl Cu An Mak Ko. →


Inn ngei nuva nih cei taktak in an velh – Chin 7 News\nTulio hrawng cu nu tete nih Singapore ram ah kal in sin um rian a tuanmi an tam ngai. Cheukhat inn pawl cu an tha ngai i sin um tuan pawl zong anmah fale bantuk ah an ruah hna an dawt tuk ko hna, cu lak ah cheukhat inn ngei pawl ve cu an chiakha ve hoi i an sin um pawl heh tiah an hrem hna. A phunphun in harnak an pek hna. Phaisa ruah ah an inn tuar chih i si ko. An caah a fawi lo.\nTutan zongah Singapore ram i mi sin um rian a tuanmi Indonesia rammi nu pakhat cu an umnak hna nih cei taktak in an velh. A min ah Suyanti Sutrinso ti a si. Amit hmai zong a duk dih. Phing dih cikcek. Cu ti an velh cu Cozah lei nih an theih caah inn ngei nuva hna cu fak taktak dan an pek hna lai.\nInn ngei nu Chia Yun Ling cu kum 4 thong thlak a si lai lengah phaisa $ 4000 liam ter a si lai. A pasal Tay Wee Kiat zong cu thiam thla 24, kum 2 thong thlak a si lai i phaisa tu cun $3000 liamter ding in biachahnak an tuah piak hna. An nuva dantatnak fak taktak an in.. Ref:MWNews\nTulio Kawlram model lakah aa dawh bik timi (4)


Pu Ngun San Aung Rian Khinhmi Pu Thla Bik nih Cohlang Lo – TIMES OF CHIN NEWS\nChin ramkulh Administrative Council Chairman Pu Ngun San Aung nih Myanmar ralkap uknak tang ah rianttuan ve ding in Pu Thla Bik rian a khinhmi cu Pu Thla Bik nih a cohlang lo, tiah nihin ah kan theih. Pu Ngun San Aung nih rian a ka khinhmi hi ka thei bak lo. Ahlanken in theihternak zong zeihmanh a um lo. Ka um lo kar ah ca an rak ka pek i zei hmanh ka thei lo,” tiah Pu Thla Bik nih The Chin Journal ah a chim.\nKan rammipi nih hi tluk hin an duh lo bu ah zeitindah ralkap kut tang ah cun rian kan ttuan hnga, tiah a chim chap. Mah an ka khinhmi rian hi ttuan ka tim lo. USDP chan zong ah khan mah rian hi an rak ka fial cang. Cun, NLD lio zong ah an ka fial bal cang. Asinain, ka ra rak al hna. Mah lio hmanh ah ka ttuan khawh lomi cu zeitindah atu mah tluk in kan rammi nih an duh lomi ralkap kut tang ah cun rian cu ka ttuan hnga,” tiah a chim.\nMyanmar rampi uknak a ramh i, thla 2 fai chung ah rammi 700 leng ruru hranghrang in a thattu ralkap kut tang ah Hakha khua tthanchonak rian ttuan ding in Pu Ngun Sang Aung nih Hakha khua i bochanmi upa 6 cu committee chungtel ah rian akhinh hna nain ahohmanh nih cu rian cu an cohlang lo, tiah thawng kan theih. The Chin Journal, April 18, Hakha


China nih vawlei cung ah ram thawngbik (Super power) si a tim ning USA nih a phuan piak. Tih nung bak si ko\nChina lungput hi pasal bak a si kan ti lai maw ka uar lo tuk kan ti lai? Chinese Communist Party (CCP) nih vawlei cung ramkip hi uk dih a tim ning le a uk ah cun vawlei cung ramkip caah tih nung ning a thei lo mi kan um lai ka zum lo. Asia ram cu a kuttangah a chia cang ti u si law ka chim sual tuk lai ka zum lo. Mah kong hi cu a hnuah kan ttial te lai\nRight-wing news site Breitbart interview ah mah ti hin a chim” Chinese Communist Party thil tuah ning hi cu zoh sawh sawh ding a si ti lo. Coronavirus hi cu chia chung hna u si, South China Sea lei ah amah nih za ah za ngawlngei a tim. Hong Kong ram zong atu tiang zalawng tein a chia duh lo, tu tiang hnahnawhnak a pek peng. One Country, Two Systems policy, Hong Kong ah hmang in buainak le hnahnawhnak a tuah peng. America lawng si lo Ram pakhat a si ve mi, mah te in umnak ngei i, zalawngtein um a duh mi ram caah cun zoh sawh sawh ding a si lo, a thil tuah ning hi zoh sawh sawh ngam a si ti lo” tiin a chim\nPompeo’s statements ah a lang mi, mah Super powers 2 “War of Words” idohnak, Covid-19 pandemic hlei ah, Phillipines, Taiwan le Malaysia tiang ka ram a si tiah a ti mi kong. The Global Times, major Communist propaganda outlet nih Trump, Pompeo le Adviser Peter Navarro “‘professional lying trio” an ti piak hna. Kum 1997 ah Britain in Hong Kong independent a rak si lio ah khan, China nih “One Country, Two Systems” a tuah, Hong Kong mipi nih China an huat tak tak, China tangah um an duh bak lo. Source- Dailymail. 18 May 2020, 13:13 BST,\nBe the first to comment on "China nih vawlei cung ah ram thawngbik (Super power) si a tim ning USA nih a phuan piak. Tih nung bak si ko"


Kawl Ralhrang Hna Ruangah Hngakchia Kum 2 Le Kum 4 Minung An Thi – Buanchukcho\nKawl Ralhrang Hna Ruangah Hngakchia Kum 2 Le Kum 4 Minung An Thi\nJuly 7, 2021 admin BREAKING NEWS 0\nKawl ralhrang hna ruangah sualnak ngeilo hngakchia zong nih nunnak an pek cuahmah cang e, zeidah thil acang ti hmanh a ruah awk thei ve rihlo mi hna kum 2 hngakchia le kum 4 hngakhcia hna cu kawl ralhrang bomb nih a puah hnawh hna caah an nunnak a liam ruangmang.\nKani peng kahdohnak a dih hnu ah RPG a puak, hngakchia 2 telh in minung 3 an nunnak liam, minung 4 hliam an tuar. Sagaing ramthen, Kani peng khua pakhat ah July 6 chunhnu ah ramlak kalpah ah an hmuhmi RPG kuan cu lak in an zoh nak ah puahkehnak a chuak, minung 3 an nunnak liam,minung 4 nih hliam an tuar.\nNunnak a liam mi hna cu nu hngakchia pahnih (kum-2 le kum-4) le kum-35 pa, pakhat an nunnak a liam, pa pali hliam an tuar.Hliamtuar mi chung in pa hngakchia kum-10 pakhat cu aa naihnak siizung ah an kal pi, a dang hliamtuar mi hna cu annun humhimnak ah tihphan ding um lo.\nKani peng ah ralhrang rallokap le mipi vengtu phu kar ah atu le tu kahdohnak a chuak, ralhrang lei nih hriamhme he hriamngan he thazaang hleihluat tuk in an hman. Credit: The Chin Post\nPDF nih a Voi 5nk Training Limnak Tlamtling in an Tuah Khawh


Warning! Ralkap sin thawng petu sin, a hnu bik ralrin peknak cathanh – Chin World News Evening\nMarch 13, 2021 March 13, 2021 Salai Van Chin News\nRalkap sin thawng petu sin a hnu bik ralrin peknak cathanh chuah! Mindat Rammi/Khuami Rungvengtu Phu (Public Security Bureau) nih Ralkap sin ah thawngpang petu (Da-lann tiah Kawl minsak) hna cu a hnu bik ralrin an pek than hna. “Nan konglam kan hngalh dih.\nCheukhat cu kan in kawl lio hna. Hiti thawngpang pek hi ngol cang u. Nan ngol lo i nan peh rih ko ahcun nan chawhrawlnak (sipuazi) zaatlang pawlkomhnak (luhmuhzi) le nan chungkhar nunnak nan innlo tiang in nan fawi ti lai lo. Atu dothlennak ah teinak hmu ding in nunnak a pe ngamtu kan si i atu bantuk ralrinnak kan in pek mi hna hi an tuah ngam taktak lai lo tiin ruat hlah. Kan tuah ngam tuk tiah a hnu bik ralrin kan in pek hna” tiah cathanh an chuah. Ref: The Hakha Times\nRelchih: Chinram siizung ralkap nih hmunhma an lakmi kongah (CRCH) nih nuhlonak cathanh an chuah! Hakha- Falam- Tedim-Matupi le Mindat khua hna i mizapi siizung hna cu ralkap nih March 13 ah CDM nan ngol lo ahcun chuak dih ulaw kanmah nih ttuanvo kan lak lai tiin an chuahter hna i, cu ti cun ralkap nih cun hmunhma an lak.\nThisen Authawng A Thang Te Lai


USA ah um Chinmi Coronavirus zawtnak a ngei mi pahnih nih mual an kan liam tak cang i, atu hi minung 6 cu Coronavirus an ngei caah zohkhen lio an si – Thechinlungnews\nUSA ah um Chinmi Coronavirus zawtnak a ngei mi pahnih nih mual an kan liam tak cang i, atu hi minung 6 cu Coronavirus an ngei caah zohkhen lio an si\nUSA ah Coronavirus zawtnak in chinmi Washington D.C Area ummi Tedim lei kan uanau pakhat le Michigan state Battle Creek ummi Falam lei kan unau nih mual an kan liam tak cang. Tedim pa hi a chungkhar dihlak in mah coronavirus zawtnak hi an ngeih caah home quarantine in chia an si. Cun Indiapolish ah um David zong coronavirus a ngei caah siizung lei ah chia asi. Amah hi a hawi le he Basketball an nih celh nak in a ngei mi a si tiin thawngthei a si.\nChinmi lakah coronavirus test a tuah mi tampi an um ve cang i, chinmi unau pahnih Indianapolis ah um mi (An min langter kha a tha lo kan ti caah langter lo) cu coronavirus test an tuah hnuah coronavirus zawtnak an ngei ti thawngthei a si, mah thawngpang hi a hman mi a si maw si lo tiah Indianapolish ah um mi MSA Chairman Pu. Run Rem Lian nih a va chawn hna i, an unau pahnih in test kan tuah i coronavirus zawtnak kan ngei ti fiantein an chim. An unau pahnih in atu hi inn ah an nih zohkhen lio a si i tiin Pu. Run Rem Lian sin ah an chim. Source-CSM\nBe the first to comment on "USA ah um Chinmi Coronavirus zawtnak a ngei mi pahnih nih mual an kan liam tak cang i, atu hi minung 6 cu Coronavirus an ngei caah zohkhen lio an si"


Zu A Rit Tuk Ruangah Aa Chuah Sual - THANGLAWI\nJune 27, 2018 Lyly Par 0 Comments Asia\nKan hnu zarh ahkhan tuluk ram ah a cang mi thil a si. Thil sining ah chungkhar hna he khua a sa mi tuluk nu pakhat cu zu rit ngai buin inn a rak ttin i ekinn a kal nak ah a ke cu ek lanhnak aa lamh sual i cuka ahcun a ke cu aa tap beh.\nAn inn hi mi sawhsawh hna ca i sak mi inn a si caah an ekinn zong cu ningkel te khin sak sawh sawh mi a si ruang ah fawi tein cu thil cu ton khawh a si. A thilton cu chungkhar hna nih an hmub tikah zokzok in a ke cu chuah an timh. Asinain tet tthup in a ke cu aa tenh caah an chuah kho tilo.A ruah awk dang an theih tilo ruangah chungkhar hna nih palik an auh hna.\nCaan tlawmpal a rauh hnuah ah palik pawl cu an rak phan hna i an ekinn ek lanhnak cu an khuai hnuah unau nu ke cu an chuah piak khawh. A ke hi ttha tein an chuah piak khawh ko nain khawnden nak hliamhma ruangah hmape le hriatnak pawl he a khat. Zu ri nu a nu zongnih “zu a rit fatin hitihin um a hmang. Kan cawnpiak nain a duhlo” tiah a chim. Hmailei tu cu iralrin dawh si hih😁.\n← Biaalnak Ruangah A Tlangval Pa Nih Sianghleiruun Kum Hnihnak A Kai Liomi A Nungak A Hngawng In A Dih That\nAn Paw Cawmnak Cicua(Cengkeuh) An Char Nak Ah Tarnu Le A Tunu Te Ti Ah An Pam →


Chungkhar ah pi le pu, nu le pa upa cang mi hna sinah fa le te nih chim bak lo ding mi phun (5) – LAICOMM\nChungkhar ah pi le pu, nu le pa upa cang mi hna sinah fa le te nih chim bak lo ding mi phun (5)\nMinung sining ah tar le upat cu ton te ding mi a si . Duhsah tein kum le khua nih aphak tikah chungkhar ah upa , pi le pu , nu le pa tiin kan ngei cio hna . Cutikah fanu le fapa, tuu le fa nih kan pi le pu, nu le pa tar sin ah chim bak lo ding mi phun (5) a um .\n(1) Mah hmanh hi maw na theih lo\nBia pakhat khat caih tikah upa ter hna nih an in hal tikah ” mah hmanh hi maw na theih lo ” tiin ti bak hna hlah , zeiruang tiah na ton mi le an ton mi kha van le vawlei tluk in a dan caah lungsau tein an fian khawh ding ah na chimhfianh hna lai .\n(2) A si/ti hoi cuh !\nA caan ah pi le pu , nu le pa nih na zuam lomi an i fial , cawnpiaknak bia an chim tikah , na duh lomi an tuah sual ah ” a si/ti hoi cuh ” tiin na let bak hna lai lo . Nangmah nih cun na chim i na philh ko zong ah an lung chung in a rak fak tuk kha philh hlah .\n(3) Zeihmanh tuah hlah , dai tein um ko\nUpa hna nih pakhat khat an tuah tikah ” zeihmanh tuah hlah , dai tein um ko ” timi hi ti hna hlah , zeihmanh thathnem lomi si hi an duh lo tuk mi a si . An tuah mi cung ah nuam tein an tuah khawh ding tu ah bawm hna .\n(4) Kan chimh cang hme kha !\nA caan ah na rak chimh mi pawl a philh i a chim/hal than lengmang tikah ” kan chimh cang kha ” tibantuk in na ti bak lai lo. A caan ahcun chim an duh mi hmanh an philh tawn, an kal cia nak zong an philh tawn kha theih piak peng hna .\n(5) Ka lung na rawk , ka lung na dong\nMah biafang hi cu a tha lo tuk mi a si , na caah retheih le thilrit, khingrit si zong ah ” ka lung na dong tuk , ka lung na rawk ” timi bia cu chim bak lo ding a si. Mah bia nih hin an lung a fah ter tuk , lungder zawtnak tiang hmanh an ngei khomi a si .\nPrevious Pasal le teinak a hmu mi hna i an nupi le umtu ning cu ………\nNext Tlangval caah a herh ngaimi a si: na hal lo buin tubantukin an tuah piak mi nu asi ahcun tthi colh ko


Wooow. Lunglomh Awk Tlak Thawngtha: UK Ah Aum Mi Officer rank in (Third Secretary) Nu CDM Atuah – Chintanbo\nWooow. Lunglomh Awk Tlak Thawngtha: UK Ah Aum Mi Officer rank in (Third Secretary) Nu CDM Atuah\nOctober 16, 2021 admin MYANMAR NEWS 0\nUK um Myanmar Embassy Zung ah Secretary a tuan lio mi Daw Yamin Yu CDM a tuah,\nUK ah a um mi Myanmar Embassy Zung ah Officer rank in (Third Secretary) rian a tuan lio mi Daw Yamin Yu cu October 14 ah CDM a tuah.\nDaw Yamin Yu cu 2018 October thla ah London khua a phan i Myanmar Embassy Zung ah rian a luut mi a si, tiah BBC nih a tial.\nGood News: Hakha Mipi Hna Caah Thawngtha Taktak Thanh Asi Zul Cio Hna Usih! Kan Khua Kan Lairam Kan Zam Tak Lailo Cathanh. Kan rampi cu ralhrang pawl nih ruru-hranghrang in uknak an chuh hnuah zeihmanh an tuah khawh mi a um lo. An tuah khawh mi cu kan ram si fahter mithah lainawn mi innlo hrawh mi thilri hrawh mi thilri fir mi tlaihhrem le harnak phunzakip pek lawnglawng hi an tuah khawh mi a si. Cu bantuk uico rual cu doh an hau.\nCucaah NUG, CRPH, Tlangcung hriamtlai vialte CDF, CDMers, ramchung ramleng in chawve he a phunphun in doh an si. Abik in CDF nih thisen le nunnak tiang pek in a suurhaan hrial loin an doh. Fikfa, ngalsang le caangvat lak ah rawltaam tihal an tuar. Zaan hmanh lungkar le thingkar ah it in zawtfahnak zong an tong.\nUico rual nih tlaihkhih ding in mincazin khumh mi na si ahcun na him nakding hmun ah tlik le zaam cu na hau ko. Asinain, ralhrang rual nih a baoh hmanh an kan baoh hlan i kan ram na zaamtak ahcun uico rual nih a seh mi poh seh ko hna seh, keimah ka him poh ahcun a poilo ti mi he aalo hnga. CNA le CDF nih tihal le rawntam in siseh, nunnak tiang in siseh, ral an do. Khah Ahohmanh nih rawltaam tihal bu in raldoh khawh a si lo ti na theih ko bu ah kan khuaram na zaamtak kun ahcun aho nih dah tirawl a pek ne hna lai?\nMipi hna Tirawl kaa khatte le thangiah pum khatte na tikhawhtawk na pek mi hi a ngaingai cu CDM tuah phun khat a si ve. Na khua le na um ram na chuahtak cu ralhrang pawl duhpoh in an tlonlen nakding hmun na kianh bantuk a si ai. Teinak kan hmuh tik i na khua le na ram na rak kir tik ah na khuaram hmai na khap lai maw? Kan khuaram zaamtak hlah usih! By: Min langhter lo mi Hakha khua upa pakhat!\nUico rual nih tlaihkhih ding in mincazin khumh mi na si ahcun na him nakding hmun ah tlik le zaam cu na hau ko- Hakha Cathanh


Photoshop Tuah An Thiam Ning Hi Khuaruahhar Asi Ko – Lai Holh News\nVawlei cung hi cu nikhat hnu nikhat in fimthiamnak a sang chin lengmang ko. IT (Information Technology) lei zongah minung nih ruah awk ttha lo tiangin a tthang cho. Hi bantuk chan ahhin cun a ho kan si pohah kan i ralrin ngaingai a hau cang. A ruang cu fimnak le thiamnak leiin zei bantuk thilpoh hi an tuah an ser khawh caah asi. Eg ah kan muisam zong an thlen khawh cu bantukin kan muisam zong mi taksa ah an bumh khawh.\nA tu chan cu Internet chan asibantuk in internet social media kan hman tikah kan i ralrin ngaingai a hau. Laimi cheukhat cu social media hman hi kan lung afiang taktak rih lo. A min lawng theih i a hmanning le a sining taktak a thei rih lomi hi kan tam.\nSocial media nihhin minung pakhat minchiat ter hi a fawite , photoshop a thiammi le IT leiin a thiam sangmi nihcun an duhning poh in an kan tuaitam khawh.\nKhatlei ah social media ruangin a min a thangmi le a tthangchomi zong an tampi cang. Cu caahcun social media timi hi kan lung a fian ngai a hau cang.\nCu caahcun mah duh pohin cattial, duh pohin comment pek, mah duh pohin chim le rel cun heh tiah mithang va chiat tbk hna i sullam a ngei lomi an si. Cun ttih zong a nung fawn.\nOnline chungin cun mi thangchiat le an tthat lonak langhter cu a fawi te, asinain khatlei in leh le na thangchiatnak ding tuah an duh ve asiahcun minute pakhat chungah na silo ningin na min a chia kho.\nAtutan i photoshop a tuahtu pa zongnih hin zeitluk indah social ahhin thil tuahkhawh asi, zeitluk indah serchawm khawh asi timi kha a rak langhter. Online kan hman tikah i ralring hna usih, thangchiat le minchiat a fawi te hih.!\n(Cp sawhsawh asi caah phundang in ruah lo ding)


Zeitindah Thantlang Khuapi Chung Suingun, Chawva, Mansung le Eidin Vialte Hi Kan Himter Ning A Si Hnga? – The Cherry Par\nKan Thantlang khuapi cu chuahtak a si cang! A chung um suingun chawva, mansung le inn le lo vialte zong a ciam viar sual lai ti phan a um ngaingai. Ral kan tuk tikah zeidah kan miak i zeidah kan sungh timi ruah chih peng a hau. Ral lio ah chawva kong hna cu nunnak kan him ah a za chawva cu kawl khawh a si ti lawng in ruah ding a si lo. Ram tthawng nih ral an tuk tikah a chung um an zoh chih zungzal.\nCucaah Thantlang khuachung um thil le ri khi zeizat dah kan lak tthan khawh lai? Zeizat dah kan himter khawh lai i, zeitluk tlawm in dah kan sungh lai i, ral kan tei fawn lai timi ruahchih ngaingai a herh. Atu lio SAC ralhrang cu minung lungput a keng lomi an si caah, Thantlang khuachung thil le ri vialte an sawksam viar khawhmi a si.\nCucaah laikhal thluak in hei tuak in hei ttial ve ninglaw, Dawr ngei paoh nih motor hlang hna sehlaw, CDF ralkap nih lam tte kip le pawngkam in congh hna sehlaw, an thil zingzan herh deuh paoh, facang, chiti, mehhang le datsi tbk pawl kha a rannak in motor ah ttin i a himnak, CDF uknak area lam naih bik ah thiar hna sehlaw, cuti cun kan sunghmi a tlawm kho deuh hnga. Raltuk pah zong in a thiarmi rak um ve khawh tthiam a si ko. A thiarnak kong thluak cu keimah nakin nan theih deuh lai. Ka hei chim duh bikmi cu zeitluk tlawm dah kan sungh lai? timi lam kha kawl izuam usihlaw, ti kha ka duhmi si.\nKhuate nih an izalhmi thilri nihcun kan ralkap pawl cawmnak cu chim lo anmah khuate ca hmanh a deih lo. Cucaah Thantlang khuachung ta kha a rannak in lak zokzok i, CDF ca lila zong ah a tthahnem. Raltuk pah, thilri zong laknak caan a rem ahcun lak pah, thiar khawh mual paoh thiar thluahmah ve.\nMahti cun kan sunghmi a tlawm deuh lai. A bikin ichawhlehnak a simi, CDF nih an hman bikmi Datsi hrimhrim hi cu Thantlang khuachung ta, dawr ta a taangmi paoh i la kho viar sehlaw, a ttha. Khuate nih an ngeihmi datsi a dih viar cang. Kan ralkap chawhlehnak zong an ngei ti lai lo.\nRaldotu zong um hna seh, mi vengtu zong um ko hna seh. Thilri mansung, zingzan herh a thiartu zong um ve tthiam hna sehlaw, kan sunghmi a tlawm deuh lai ti keimah pumpak hmuhning a si. Dawr ngeitu nih a dawr thil a lak lio CDF nih a venpiak ahcun lawmman tampi zong hlu ve ko hna seh. Cun an herh deuhmi zong hlu ve tthiam ko hna seh. Pakhat le pakhat ibawm hna sehlaw, kan sunghzatlak mi a tlawm deuh lai.\nComment zong ah atu na tialmi nakin hiti deuh in a ttha lai timi ruahnak zong van chuah cio hnik ulaw, zeitindah Thantlang khuapi inn le lo le, a chung um hlawnthil kan himter khawh bik ning a si lai timi kha ruahnak van langhter cio hnik uh. Credit: Free Voice\n← Chin miphun na lung a dong maw? Na thaba tuk cang maw?\nSui Thantlang Hnemhnak Caah Biahla le Caholh Ka Hmuh Khawh Lo? →


Thailand ramah khualtlawn ah a kal mi Pa cu zip line a cit nak ah accident in a thi – Chin 7 News\nThailand ramah khual a tlawng mi pa cu zip line a chitnak ah a thi I, cu zip line citnak hmun cu sualpuh a si caah a hmun cu an khar tiah theih si. Canada in Thailand tlawn ah a ra mi cu a darling nu he zip line an I citnak hmun ah accident a chuah ruang ah an thi I, zip line company cu minung himnak ding ah thatein thil an siam lo ruang ah sual puh an si.\nKum 25 a si mi Thailand a tlawng mi Pa cu Chiang Mai, North Thailand, Gibbon attraction timi hmun ah nirukni ah khan zip line cu a cit I, cu a cit tlawmpal ah cun a hri cu a cat colh tiah New York Post nih a chim. Ciang Mai’s Mae hmun ah a ummi Sakarin Wiratsaken Palik nih “ a takpum rehnak zawn a hri kha an cat”, tiah AFP sin ah a chim. Meter 12 a sangnak hmun tlang ah cun a tla tiah BBC nih a chim.\nCanadian media nih a thi mi Pa cu British Columbia miphun a si I, a minah Spencer Donaldson a si tiah an chim a sinain nawlngei tu le a hlethlai tu nih a fiang mi a si tiah an pawm rih lo. A hawile he holiday hmang ding in a rak tlawng mi an si tiah, CTV nih a chim. Palik pawl nih a tlak ning cang cu an hlathlai cuahmah lio a si, a rih ruang ah ma asi, riantuan tu pawl daithlan deuh dah a si timi an hlathlai cuahmah lio.\nHi zip line I citnak hi dollar 180 minung pakhat ah a dih mi a si. Kum 2016 ah khan hi hmun hi an rak khar cang Israel lei in a rami minung pathum cu an I cit cuahmah lio ah an I taih I an rak tla bel cang. Kum 2015 ah, American in a rak tlawng ve mu Lisa Sayre cu a cit cuahmah lio ah pakhat nu he an rak I taih I, a hnakruh, a kiang, a tawruh tiang in a rak kiak tiah theih a si.\nMs Sayre cu mah accident a tawng hnu ah a mit khat a caw tiah theih a si, cu ka hmun ah rian a tuan ve mi minung pahnih cu sualphawt an si tiah Chiang Mai City Life nih a chim.


Mintami Soe Pyae Tharzin Cu A Riantuantu Hna Nih Upatnak An Pek – Chin 7 News\nTulio Kawlram lemcang lakah mipi nih an uar taktakmi cu Soe Pyae Thazin a si. Kawlram Cele pakhat bak si ve. A nih hi midang mintami bantuk si lo, nu fel a si, amui zong dawh, catang zong ngei fawn. A kuttang riantuanmi (a dawr hngaktu) pawl hrim nih Soe pyae Thazin cu upat nak (kadawh) an pek.\nAmah Soe Pyae Thazin hrim nih um tu zong ka thiam lei lo, chim awk zong ka hngal lo. Zeibantuk laksawng dah ka pek hna lai ti zong ka thei lo. Kan dawr hngaktu hna lakah keimah nak upa zong an um fawn tiah a ti.\nA dawr hngakmi nih upatnak an pek nak cu a fb cungah a tial,\n“nihin thadinyut ah kan dawr hngakmi vuanthan pawl nih upatnak a ka pek. Ka nak ngakchai 4 lawng an si. Kaa lawm taktak. Zeibantuk laksawng dah ka pek hna hnga ka ti a ruah awk ka thei lo. An ngan tu dam ko seh tiah a ti.\nSoe Pyae Thazin cu a u Soe Myat Thuzar, Soe Myat Nandar, Sani Myint Lwin hna he i bawm in dawr ngan taktak an tuah.\nCu ah cun Soe Pyae Tharzin cu an riantuan mi hna cungah dawtnak a ngei, An uar tuk. A nunzia le a thil tuahmi cungah upatnak an pek hi a si.\nKawl Ralkap Pawl Nih Kachin Minung 15 An Tlaih Hna


Chuak Hlah Uh Timi Ngaihlo Ruang Ah Minung 233 Bak An Tlaih Cang Hna – Chin World News Evening\nA cozah nih coronavirus dohnak ah tuahmi rammi a ho hmanh leng chuaklo ding timi a ngei lomi minung 233 bak tlaih an si cang. Cu lawng silo in minung 72 hna cu report (FIR) an tuah chih rih hna. Motor an tlaih cangmi hi 378 a tling cang tiah an thanh. Hi bantuk in thil a cannak hi India ram Arunachal Pradesh ah a si.\nArunachal Pradesh police hna nih cun hi bantuk in hmai lei zong ah nawl a zul dih lomi hna cu an cung ah pehzulh in rian kan ttuan lai tiah an chim chih. Police official hna nih hi lockdown caan kan hman cuahmah chung ah hin cun mizei hmanh thleidannak umlo in an cung ah rian kan ttuan lai. Hi phung hi fekte le felfai taktak in kan zulh lai tiah an chim. An chim chih rihmi cu hi bantuk in phung a buaimi hna phaisa kan cawi termi hna hi thong sawmli (Rs. 40,000) hrawng a si cang tiah an chim chih.\nIndia ramchung ah hi zawtnak a ngei tharmi hna hi minung 354 bak hmuhchuah an si tthan. Ram pumpi ah coronavirus a ngei tiah theih cangmi hna hi minung 4421 an tling cang. Hi zawtnak a thihpi cangmi hna hi 114 an tling cang i a damthan cangmi hna hi minung 326 an tling ve cang tiah an chim. April 14 pinlei zong ah national lockdown hi pheh tthan te khawh a si tiah an chim chih. Ref: Vl+\nNihin Cacawn Nihnihni Ah Minung 731 Bak A Thimi An I Chap Nain Ruahchannak Cu A Um Ko


Hakha Campaign For Justice(HCJ) nih biahrang ngai in Hakha GTI sianguk Sayakyi Tluang Za Thang cu ‘last warning’ an pek hoi. – Hakha Cherry\nHakha Campaign For Justice(HCJ) nih biahrang ngai in Hakha GTI sianguk Sayakyi Tluang Za Thang cu ‘last warning’ an pek hoi.\nHakha Campaign For Justice(HCJ) nih biahrang ngai in Hakha GTI sianguk Sayakyi Tluang Za Thang cu ‘last warning’ an pek hoi. Zapi theih in an thangchiat hi a voi tam pah cang. Atu warning an pek ning lebang cu a nunnak ca hmanh ah tihnung ding phun khin a um.\nAmah lawng mah ti warning an pek lengmangmi zoh tikah CDM a tuah lomi hi amah lawng maw a si hnga ti awk in a um. CDM a tuah lomi an tampi ve ko buin zei ruang thengte ah dah amah lawng hi hitluk tiang in tihnung warning an pek lengmang hnga?\nA caan sunglawi kum caan tam taktak pek in ca a cawng i PhD tiang a ngah hnu ah a hmuhmi riansang kaltak ding cu a fawimi a si lo. A dirhmun ah um cio ve u sihlaw kan i harh tuk cio ko lai. Min Aung Hlaing le ralkap uknak cu kanmah tluk tein a huat ve ko lai. Kanmah nakin a letza in miphun caah caan saupi rian a tuan i thahnemnak a tuah cangmi a si. CDM luh lo ruang ah hi tiang warning pek cu a dik tiah ka ruat lo.\nSayakyi Tluang Za Thang le a dang cozah riantuantu hna hi Min Aung Hlaing nih rian a pekmi an si lo, an huat tuk ko buin thim awk an ngei lo caah an rian an kaltak ngam lo hi a si. Pu Ngun San Aung, Ngun Cung Lian, Rungtlang ralkap le Hakha palek bantuk khi MAH nih rian a pekmi an si. MAH minung an sinak fiang taktak in an langhter lengmang ko. Kan ral a that taktak ko ahcun kan ral taktak a simi anmah pawl tu khi warning pek awk cu an si.\n—Ka tei lai tiah ngamh deuhmi le thazaang der deuhmi lawng warning pek lengmang hi cu ralchia pawl rian a si, ngol caan a cu cang.\nKan ral taktak an lor, zei kan ti ngam hna lo. Mizoram kan zam dih manh. Nain, kan zamnak hmun in kan ral taktak a si lomi kanmah kan unau lila kha thah ding tiang warning pek lengmang hi cu ngol cang u sih.\nKawlram pi hi Ralkap le Min Aung Hlaing lopil asi lo, an nu ro le paro zong asi lo\nASEAN nih Ralhrang pawl a dir pi hna.